การมีส่วนร่วมชองผู้บริหาร
ประจำปีงบประมาณ 2564

              องค์การบริหารส่วนตำบลห้วยปริก ได้เล็งเห็นถึงความสำคัญและตระหนักถึงปัญหาการทุจริตและปัญหาผลประโยชน์ซับซ้อน และการพัฒนาคุณธรรมสร้างความโปร่งใสในการปฏิบัติราชการ เพื่อเป็นการดำเนินการเรื่องความโปร่งใสในการดำเนินงานขององค์การบริหารส่วนตำบลห้วยปริก  อันจะเป็นการเพิ่มประสิทธิภาพในองค์กรให้สามารถทำงานด้วยความโปร่งใส ตามหลักนิติธรรม  หลักคุณธรรม  โดยประชาชนมีส่วนร่วมสามารถใช้ทรัพยากรอย่างคุ้มค่าและรับผิดชอบ  ตลอดจนสามารถตรวจสอบได้ คณะผู้บริหารองค์การบริหารส่วนตำบลห้วยปริก ได้ให้ความสำคัญในการบริหารงานด้วยความซื่อสัตย์สุจริต ปรับปรุง พัฒนา และส่งเสริมให้หน่วยงาน   มีธรรมาภิบาล มีคุณธรรมและความโปร่งใสในการปฏิบัติราชการ โดยผู้บริหารมีส่วนร่วมดังนี้
1. ผู้บริหารแสดงเจตจำนงในการบริหารงานด้วยความซื่อสัตย์สุจริต ทั้งวาจาและลายลักษณ์อักษร และประชาสัมพันธ์เผยแพร่ให้ประชาชนทราบโดยทั่วกัน
2. ผู้บริหารกำหนดนโยบาย มาตรการ แผนงานหรือโครงการ/กิจกรม เพื่อพัฒนาหน่วยงานให้มีคุณธรรมและความโป่งใสด้วยการจัดทำแผนปฏิบัติการป้องกันทุจริตประจำปี และเผยแพร่ประชาสัมพันธ์ให้ประชาชนทราบโดยทั่วกัน
3. ผู้บริหารได้จัดสรรงบประมาณเพื่อขับเคลื่อนการดำเนินการตามแผนปฏิบัติการป้องกันทุจริตประจำปี และเผยแพร่ประชาสัมพันธ์ให้ประชาชนทราบโดยทั่วกัน
4. ผู้บริหารกำกับดูแล ติดตามการนำแผนปฏิบัติการป้องกันทุจริตประจำปี ไปสู่การปฏิบัติไม่น้อยกว่าร้อยละ 80 ของจำนวนโครงการ/กิจกรรมที่กำหนดไว้
5. ผู้บริหารจัดกิจกรรมปลูกฝัง สร้างจิตสำนึกและแรงจูงใจให้บุคลากรปฏิบัติหน้าที่ราชการด้วยความซื่อสัตย์สุจริต มีคุณธรรม จริยธรรม
6. ผู้บริหารเสริมสร้างวัฒนธรรมองค์กรให้บุคลากรขององค์การบริหารส่วนตำบลห้วยปริกแยกแยะประโยชน์ส่วนตนกับประโยชน์ส่วนร่วม เสริมสร้างความรู้ให้เกิดความตระหนักในการเห็นประโยชน์ส่วนรวมมากกว่าส่วนตน
7. ผู้บริหารจัดอบรม/ประชุมหน่วยงานเพื่อแจ้งให้บุคลากรรับทราบในการปฏิบัติหน้าที่ราชการด้วยความซื่อสัตย์สุจริต มีคุณธรรมจริยธรรม สามารถตรวสอบได้ 

ประกาศองค์การบริหารส่วนตำบลห้วยปริก
เรื่อง นโยบายคุณธรรมและความโปร่งใส
*************************************

	 	ตามเจตนารมณ์ของรัฐธรรมนูญแห่งราชอาณาจักรไทย พ.ศ. 2560 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3       (พ.ศ. 2560-2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการพร้อมอำนวยความสะดวกแก่ประชาชนเพื่อสร้างความเชื่อมั่นในระบบราชการ นั้น


		องค์การบริหารส่วนตำบลห้วยปริก จึงได้กำหนดนโยบายคุณธรรมและความโปร่งใส เพื่อเป็นมาตรฐาน แนวทางปฏิบัติและค่านิยมสำหรับข้าราชการและบุคลากรขององค์กรให้ยึดถือ และปฏิบัติควบคู่กับกฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์ มีคุณธรรม ปราศจาการทุจริต เพื่อบรรลุเจตนารมณ์ดังกล่าว จึงกำหนดแนวทางให้ส่วนราชการในสังกัดองค์การบริหารส่วนตำบลห้วยปริกถือปฏิบัติและดำเนินการ ดังนี้


1. บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชน 
ด้วยการบริการที่รวดเร็ว ถูกต้อง เสมอภาค โปร่งใส และเป็นธรรม
		2.  ปลูกฝั่งค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต
		3.  ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในขั้นตอนและเปิดโอกาสให้เอกชน ภาคประชาสังคมและภาคประชาชนเข้ามามีส่วนร่วมในการตรวจสอบการปฏิบัติงานโดยเปิดเผยข้อมูลข่าวสารในการดำเนินกิจกรรมทุกรูปแบบ
		4.  ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียน ร้องทุกข์ผ่านช่องทางต่างๆ ขององค์การบริหารส่วนตำบลห้วยปริก
		5.  กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

		จึงประกาศเพื่อให้ทราบโดยทั่วกัน

			ประกาศ ณ วันที่  2  ตุลาคม  พ.ศ. 2563

ส่วนราชการ    สำนักปลัด อบต.    องค์การบริหารส่วนตำบลห้วยปริก      โทร  ๐-๗๕๕๕๒-๐๔๓๔

ที่   นศ  ๘๒๓๐๑/-                           วันที่  2   ตุลาคม   ๒563

เรื่อง   ประกาศ เรื่อง ข้อตกลงระหว่างผู้บริหารกับบุคลากรในการปฏิบัติหน้าที่ราชการด้วยความซื่อสัตย์สุจริต      
         มีคุณธรรม จริยธรรม   ประจำปีงบประมาณ 2564
----------------------------------------------------------------------------------------------------------------------------------
เรียน	นายกองค์การบริหารส่วนตำบลห้วยปริก
	เรื่องเดิม	
    ตามที่สำนักงาน ปปช. ได้ขอความร่วมมือให้องค์กรปกครองส่วนท้องถิ่นจัดทำแผนปฏิบัติการป้องกันการทุจริต 4 ปี (พ.ศ. 2561-2564) เพื่อประกาศเจตจำนงการบริหารงานด้วยความสุจริตให้บุคลากรในสังกัดได้ยึดถือเป็นแนวทางปฏิบัติและประกาศให้สาธารณชนได้รับทราบถึงเจตนาของหน่วยงาน วัตถุประสงค์เพื่อส่งเสริมบทบาทและให้ความสำคัญกับผู้บริหารองค์กรปกครองส่วนท้องถิ่นในการบริหารงานด้วยความซื่อสัตย์สุจริต โดยเฉพาะอย่างยิ่งบทบาทในการส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น และเป็นไปตามแนวทางการประเมินคุณธรรมและความโป่งใสในการดำเนินงานของหน่วยงานภาครัฐ Integrity and transparency Assement (ITA) ประจำปีงบประมาณ 2564

	ข้อเท็จจริง	
     	   แผนปฏิบัติการป้องกันการทุจริต 4 ปี (พ.ศ. 2561-2564) ในมิติ 2 การบริหารราชการเพื่อป้องกันการทุจริต กำหนดให้จัดทำข้อตกลงระหว่างผู้บริหารกับบุคลากรในการปฏิบัติหน้าที่ราชการด้วยความซื่อสัตย์ สุจริต  มีคุณธรรม จริยธรรม ดังนั้น เพื่อให้การบริหารงานขององค์การบริหารส่วนตำบลห้วยปริกเป็นไปด้วยความซื่อสัตย์สุจริตตามนโยบายของรัฐบาล และ ส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น องค์การบริหารส่วนตำบลห้วยปริกจึงได้ดำเนินการให้มีข้อตกลงระหว่างผู้บริหารกับบุคลากรในการปฏิบัติหน้าที่ราชการด้วยความซื่อสัตย์ สุจริต มีคุณธรรมและจริยธรรม รายละเอียดตามข้อตกลงที่แนบมาด้วยนี้

	ข้อพิจาณาเสนอแนะ	
	 จึงเรียนมาเพื่อโปรดทราบและเห็นควรแจ้งให้ข้าราชการ พนักงาน ลูกจ้างและพนักงานจ้างทราบและถือเป็นแนวทางปฏิบัติต่อไป
	
                                                (ลงชื่อ)    อิทธิศักดิ์  สิงหพันธ์  
                                                         (นายอิทธิศักดิ์  สิงหพันธ์)
                 ตำแหน่ง นิติกรชำนาญการ

 ความเห็นหัวหน้าสำนักปลัดองค์การบริหารส่วนตำบล

		เพื่อโปรดทราบ						                                       

                             อริศรา  ทวีทรัพย์
						(นางอริศรา  ทวีทรัพย์)
				      หัวหน้าสำนักปลัดองค์การบริหารส่วนตำบล



ความเห็นปลัดองค์การบริหารส่วนตำบล

		เพื่อโปรดทราบ						

                                           ชาตรี  ชูขันธ์
  				   (นายชาตรี  ชูขันธ์)
		                 ปลัดองค์การบริหารส่วนตำบล

คำสั่ง/ความเห็นนายกองค์การบริหารส่วนตำบลห้วยปริก

          ทราบและแจ้งให้ข้าราชการ พนักงาน ลูกจ้างและพนักงานจ้างทราบและถือเป็นแนวทางปฏิบัติต่อไป

                     ประกาศองค์การบริหารส่วนตำบลห้วยปริก
              เรื่อง ข้อตกลงระหว่างผู้บริหารกับบุคลากรขององค์การบริหารส่วนตำบลห้วยปริก
                  ในการปฏิบัติหน้าที่ราชการด้วยความซื่อสัตย์สุจริต มีคุณธรรม จริยธรรม   
*********************
1. ความซื่อสัตย์สุจริต  (Honesty and Integrity)
ความหมาย
ความซื่อสัตย์สุจริต คือ การยึดมั่นในความสัตย์จริงและในสิ่งที่ถูกต้องดีงาม มีความซื่อตรง และมีเจตนาที่บริสุทธิ์ ปฏิบัติต่อตนเองและผู้อื่นโดยชอบ ไม่คดโกง
การนำไปใช้
-พูดความจริง
-ไม่ลักขโมย
-ทำตัวเป็นที่น่าเชื่อถือ ทำตามสัญญา
-ตรงไปตรงมา
-กล้าเปิดเผยความจริง
-รู้จักแยกแยะประโยชน์ส่วนตัวกับประโยชน์ส่วนรวม
แนวคิด
การดำเนินชีวิตในสังคมนั้น ความซื่อสัตย์สุจริตเป็นเรื่องที่สำคัญและจำเป็น ไม่ว่าจะซื่อสัตย์ต่อตนเองหรือผู้อื่น ดังนั้น การที่เราจะมีความซื่อสัตย์สุจริตนั้น เราจะต้องปลูกฝังและสร้างจิตสำนึกเกี่ยวกับความซื่อสัตย์สุจริตอย่างถูกต้อง และให้เห็นโทษของการไม่ซื่อสัตย์สุจริตว่าจะส่งผลต่อตนเองและสังคมอย่างไรบ้าง
2 การมีจิตสาธารณะ (Greater Good)
ความหมาย
การมีจิตสาธารณะ คือ การมีจิตสำนึกเพื่อส่วนรวม มีความตระหนักรู้และคำนึงถึงสังคมส่วนรวม       มีความรับผิดชอบต่อตัวเองในการกระทำใดๆเพื่อไม่ให้เกิดผลกระทบเสียหายต่อส่วนรวม และพร้อมที่จะเสียสละประโยชน์ส่วนตนเพื่อรักษาผลประโยชน์ของส่วนรวม
การนำไปใช้
-ร่วมดูแลสังคม
-รับผิดชอบส่วนรวม
-เสียสละเพื่อส่วนรวม
-เอื้อเฟื้อ เมตตา มีน้ำใจ
-ไม่เห็นแก่ตัว
แนวคิด
การอยู่ร่วมกันของสมาชิกในสังคมหนึ่งนั้น ต้องอาศัยความเอื้อเฟื้อเผื่อแผ่ ความเข้าใจซึ่งกันและกัน รวมทั้งการที่สมาชิกในสังคมคิดและทำเพื่อส่วนรวม รู้จักการให้เพื่อสังคม ไม่เห็นแก่ประโยชน์ส่วนตนเป็นใหญ่  และพร้อมที่จะเสียสละหรือช่วยปกป้องผลประโยชน์ของส่วนรวม

3 ความเป็นธรรมทางสังคม  (Fairness and Justice)
ความหมาย
ความเป็นธรรมทางสังคม คือ การปฏิบัติต่อผู้อื่นอย่างเสมอภาคและเท่าเทียมกัน และอย่างมีเหตุผล โดยไม่เลือกปฏิบัติต่อ เพศ เชื้อชาติ ชนชั้น สถานะทางเศรษฐกิจและสังคม
การนำไปใช้
-นึกถึงใจเขาใจเรา
-ไม่เอาเปรียบผู้อื่น
-รับฟังผู้อื่น
-เคารพให้เกียรติ์ผู้อื่น
-กตัญูญูอย่างมีเหตุผล
-คำนึงถึงความยุติธรรมโดยตลอด
แนวคิด
ทุกคนควรได้รับความเป็นธรรมอย่างเสมอภาคและเท่าเทียมกัน ไม่ว่าจะแตกต่างกันด้วย เชื้อชาติ ศาสนา ภูมิกำเนิด ฐานะ หรือการศึกษา รวมทั้งต้องไม่ละเมิดสิทธิของผู้อื่นด้วย ดังนั้นการให้ความเคารพในศักดิ์ศรีความเป็นมนุษย์ของผู้อื่น การไม่เอาเปรียบผู้อื่น และการเข้าใจสิทธิและหน้าที่ของตนเองจะช่วยให้รักษาความเป็นธรรมในสังคมได้มากขึ้น

4  กระทำอย่างรับผิดชอบ (Responsibility and Accountability)
ความหมาย
การกระทำอย่างรับผิดชอบ คือ  การมีจิตสำนึกในบทบาทและหน้าที่ของตัวเองและปฏิบัติหน้าที่ให้ดีที่สุด เคารพกฎเกณฑ์กติกา พร้อมให้ตรวจสอบการกระทำได้เสมอ หากมีการกระทำผิดก็พร้อมที่จะยอมรับและแก้ไขในสิ่งที่ผิด
การนำไปใช้
-ทำหน้าที่ของตัวเองให้ดีที่สุด
-มีระเบียบวินัย
-เคารพกติกา
-รับผิดชอบในสิ่งที่ทำ กล้ายอมรับผิดและรับการลงโทษ
-รู้จักสำนึกผิดและขอโทษ แก้ไขในสิ่งผิด
-กล้าทำในสิ่งที่ถูกต้อง
แนวคิด
ในทุกสังคมประกอบด้วยสมาชิกหรือบุคคลที่แตกต่างหลากหลายตามบทบาทและหน้าที่ต่างๆที่เหมือนกันบ้างและต่างกันบ้าง ตั้งแต่เป็นสมาชิกของครอบครัว สมาชิกของโรงเรียน สมาชิกของที่ทำงาน และสมาชิกของสังคม ดังนั้น การอยู่ร่วมกันอย่างสันติสุข เข้าใจซึ่งกันและกัน ไม่ละเมิดผู้อื่น และพร้อมยอมรับในการกระทำของตนเองนั้น สมาชิกทุกคนจะต้องเข้าใจความรับผิดชอบในบทบาทและหน้าที่ของตนเองและบุคคลต่างๆ  รวมทั้งการปฏิบัติหน้าที่ต่างๆอย่างมีความรับผิดชอบ พร้อมที่จะให้มีการตรวจสอบได้ มีความเคารพต่อกฎเกณฑ์กติกาอย่างมีวินัย

5  เป็นอยู่อย่างพอเพียง
ความหมาย
เป็นอยู่อย่างพอเพียง คือ การดำเนินชีวิตโดยยึดหลักความพอประมาณ ซื่อตรง ไม่ละโมภโลภมาก รู้จักยับยั้งชั่งใจ และต้องไม่เอาเปรียบหรือเบียดเบียนทั้งตัวเองและผู้อื่น
การนำไปใช้
-รู้จักความเพียงพอ ความพอดี
-มีความอดทนอดกลั้น
-รู้จักบังคับตัวเอง
-ไม่กลัวความยากลำบาก
-ไม่ทำอะไรแบบสุดขั้วหรือสุดโต่ง
-มีสติและเหตุผล
แนวคิด
การดำเนินชีวิตตามหลักปรัชญาเศรษฐกิจพอเพียงนั้น ถือว่าเป็นแบบอย่างที่ดี ที่ควรถือปฏิบัติ การรู้จักความพอดี พอประมาณในการใช้ชีวิต  การรู้สึกพอใจในสิ่งที่ตนเองมีอยู่ การรู้ประหยัดและรู้คุณค่าสิ่งของเป็นเรื่องสำคัญในการสร้างนิสัยที่เป็นอยู่อย่างพอเพียง จะไม่ทำให้เกิดการดิ้นรนแบบเห็นแก่ตัวและขาดสติ ไม่เอาเปรียบผู้อื่นและสังคมในภาพรวมด้วย

จึงประกาศเพื่อให้ทราบโดยทั่วกัน

			ประกาศ ณ วันที่  2  ตุลาคม  พ.ศ. 2563

              บันทึกข้อความ
ส่วนราชการ    สำนักปลัด อบต.   องค์การบริหารส่วนตำบลห้วยปริก         โทร ๐-๗๕๕๒-๐๔๓๔ 
ที่  ๘๒๓๐๑/ -                                               วันที่  4  เดือน  มกราคม  พ.ศ. 2564   
เรื่อง    ขอเชิญประชุมเพื่อสนับสนุนส่งเสริมให้บุคลากรมีคุณธรรมจริยธรรมและป้องกันผลประโยชน์ทับซ้อน
เรียน	พนักงานส่วนตำบล และพนักงานจ้างทุกคน
		ตามที่สำนักงาน ปปช.ได้ขอความร่วมมือให้องค์กรปกครองส่วนท้องถิ่นจัดทำแผนปฏิบัติการป้องกันการทุจริต 4 ปี(พ.ศ. 2561-2564) เพื่อประกาศเจตจำนงการบริหารงานด้วยความสุจริตให้บุคลากรในสังกัดได้ยึดถือเป็นแนวทางปฏิบัติและประกาศให้สาธารณชนได้รับทราบถึงเจตนาของหน่วยงาน และเพื่อส่งเสริมบทบาทและให้ความสำคัญกับผู้บริหารองค์กรปกครองส่วนท้องถิ่นในการบริหารงานด้วยความซื่อสัตย์สุจริต โดยเฉพาะอย่างยิ่งบทบาทในการส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น และเป็นไปตามแนวทางการประเมินคุณธรรมและความโป่งใสในการดำเนินงานของหน่วยงานภาครัฐ Integrity and transparency Assement (ITA)  
องค์การบริหารส่วนตำบลห้วยปริกจึงขอเชิญพนักงานส่วนตำบล และพนักงานจ้างทุกคนเข้าประชุมให้ความรู้เพื่อสนับสนุนส่งเสริมให้บุคลากรมีคุณธรรมจริยธรรมและป้องกันผลประโยชน์ทับซ้อน ในวันที่ 5 เดือน มกราคม พ.ศ. 2564  เวลา 13.30 น. ณ ห้องประชุมองค์การบริหารส่วนตำบลห้วยปริก
		จึงเรียนมาเพื่อทราบและเข้าร่วมประชุมโดยพร้อมเพียงกัน

การอบรมให้ความรู้เพื่อสนับสนุนส่งเสริมให้บุคลากรมีคุณธรรมจริยธรรมและป้องกันผลประโยชน์ทับซ้อน
องค์การบริหารส่วนตำบลห้วยปริก  อำเภอฉวาง จังหวัดนครศรีธรรมราช
		วันที่ 5 เดือน มกราคม พ.ศ. 2564 เวลา 13.30 น. ณ ห้องประชุม อบต. ห้วยปริก
******************************
		เมื่อคณะผู้บริหาร พนักงานส่วนตำบล พนักงานจ้าง องค์การบริหารส่วนตำบลห้วยปริก เข้าร่วมครบองค์ประชุม จ.ส.ต. นาคินทร์ จิตธรรม ตำแหน่ง นายกองค์การบริหารส่วนตำบลห้วยปริก ประธานในที่อบรมได้เปิดการอบรม ดังต่อไปนี้

1 การอบรมหรือประชุมเพื่อสนับสนุนส่งเสริมให้บุคลากรมีคุณธรรมจริยธรรมและป้องกัน  ผลประโยชน์ทับซ้อน

ประธาน	ฯ	ด้วยองค์การบริหารส่วนตำบลห้วยปริก ได้ดำเนินการจัดทำคู่มือการปฏิบัติงานเพื่อป้องกัน		ผลประโยชน์ทับซ้อนขึ้นมา เพื่อใช้เป็นแนวทางในการปฏิบัติงานให้แก่เจ้าหน้าที่ทุกท่าน			ถือปฏิบัติ ดังนั้น เพื่อให้ทุกท่านให้มีความรู้ ความเข้าใจ เรื่อง การปฏิบัติงานเพื่อป้องกัน			ผลประโยชน์ทับซ้อนมากยิ่งขึ้น  ผมขอเชิญนิติกรเป็นผู้ชี้แจงรายละเอียด
นิติกร		ตามที่ท่าน นายกฯ ได้แจ้งให้กับทุกท่านทราบแล้วพร้อมทั้งได้แจกคู่มือการปฏิบัติงานเพื่อ		ป้องกันผลประโยชน์ทับซ้อนให้ทุกท่าน ผมขอทำความเข้าใจเรื่องการป้องกันผลประโยชน์		ทับซ้อนแก่เจ้าหน้าให้มีความรู้ และเข้าใจ พอสังเขปได้ ดังนี้
		ผลประโยชน์ทับซ้อน หมายถึง การที่เจ้าหน้าที่ของรัฐกระทำการใดๆ ตามอำนาจหน้าที่
		เพื่อประโยชน์ส่วนรวม แต่กลับเข้าไปมีส่วนได้เสียกับกิจกรรมหรือการดำเนินการที่เอื้อ			ผลประโยชน์ให้กับตนหรือพวกพ้อง ทำให้การใช้อำนาจหน้าที่เป็นไปโดยไม่สุจริต ก่อให้เกิด		ผลเสียต่อภาครัฐ โดยการกระทำที่เข้าข่ายผลประโยชน์ทับซ้อน โดยทั่วไปเรื่องผลประโยชน์ทับ		ซ้อน  จึงหมายถึงความทับซ้อนระหว่างผลประโยชน์ส่วนตน  และผลประโยชน์สาธารณะที่มีผล		ต่อการปฏิบัติหน้าที่ของเจ้าหน้าที่ของรัฐ  กล่าวทั้งเป็นสถานการณ์ที่เจ้าหน้าที่ของรัฐมี			ผลประโยชน์ส่วนตนอยู่และได้ใช้อิทธิพลตามอำนาจหน้าที่และความรับผิดชอบเพื่อให้เกิด		ประโยชน์ส่วนตัว  โดยก่อให้เกิดผลเสียต่อผลประโยชน์ส่วนรวม  มีหลากหลายรูปแบบไม่จำกัด		อยู่ในรูปแบบของตัวเงิน  หรือทรัพย์สินเท่านั้น  แต่รวมถึงผลประโยชน์อื่นๆ ที่ไม่ใช่ในรูปตัวเงิน		หรือทรัพย์สิน เช่น
		(1) การรับผลประโยชน์ต่างๆ และผลจากการรับผลประโยชน์นั้นส่งผลต่อการตัดสินใจ
		ในการดำเนินการตามอำนาจหน้าที่
		(2) การทำธุรกิจกับตัวเองหรือเป็นคู่สัญญา
		(3) การทำงานหลังจากออกจากตำแหน่งสาธารณะหรือหลังเกษียณ โดยใช้อิทธิพลหรือ			ความสัมพันธ์จากที่เคยดำรงตำแหน่งในหน่วยงานนั้นหาประโยชน์จากหน่วยงาน
		(4) การทำงานพิเศษโดยอาศัยตำแหน่งหน้าที่ราชการสร้างความน่าเชื่อถือ
		(5) การรู้ข้อมูลภายในแล้วนำข้อมูลไปหาประโยชน์ให้กับตนเองหรือผู้อื่น
		(6) การใช้บุคลากรหรือทรัพย์สินของหน่วยงานเพื่อประโยชน์ส่วนตน
	        	(7) การนำโครงการสาธารณะลงในเขตเลือกตั้งเพื่อประโยชน์ทางการเมือง










	         ตัวอย่างเรื่องการขัดกันระหว่างผลประโยชน์ส่วนตัวและผลประโยชน์ส่วนรวม
		๑. หาผลประโยชน์ให้ตนเอง  คือ  การใช้อำนาจหน้าที่เพื่อตนเอง  เช่น  ข้าราชการใช้อำนาจ		หน้าที่ให้บริษัทตัวเองได้งานรับเหมาจากหน่วยงานของรัฐ หรือฝากลูกหลานเข้าทำงาน เป็นต้น
		๒. รับผลประโยชน์  คือ  การรับสินบนหรือรับของขวัญ  เช่น  เป็นเจ้าพนักงานการเงินแล้วรับ		เงินจากผู้มาเสียภาษี  หรือเป็นเจ้าหน้าที่พัสดุแล้วรับไม้กอล์ฟเป็นของกำนัลจากร้านค้า เป็นต้น
		๓. ใช้อิทธิพล  เป็นการเรียกผลตอบแทนในการใช้อิทธิพลในตำแหน่งหน้าที่ ส่งผลที่เป็นคุณแก่		ฝ่ายใดฝ่ายหนึ่งอย่างไม่เป็นธรรม
		๔. ใช้ทรัพย์สินของทางราชการเพื่อประโยชน์ส่วนตน เช่น การใช้รถยนต์ หรือคอมพิวเตอร์		หรือทรัพย์สินอื่นของราชการไปทำงานส่วนตัวหรือใช้ส่วนตัว  เป็นต้น
		๕. ใช้ข้อมูลลับของทางราชการ เช่น รู้ว่าทาง อบต. จะตัดถนน จึงรีบไปซื้อที่ดินในบริเวณ		ดังกล่าวดักหน้าไว้ก่อนเพื่อเก็งกำไร เป็นต้น
		๖. รับงานนอก ได้แก่ การเปิดบริษัททำธุรกิจซ้อนกับหน่วยงานที่ตนเองทำงานอยู่ เช่น เป็นนัก		บัญชี แต่รับงานส่วนตัวจนไม่มีเวลาทำงานบัญชีในหน้าที่ให้กับหน่วยงาน  เป็นต้น
		กฎหมายที่เกี่ยวกับการป้องกันผลประโยชน์ทับซ้อน
		๑. พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 		๒๕๔๒ และที่แก้ไขเพิ่มเติม มาตรา ๑๐๐ , ๑๐๓ และ ๑๐๓/๑ กำหนดเรื่องการขัดกันของ		ผลประโยชน์ส่วนตัวและส่วนรวมไว้ เพื่อลดระบบอุปถัมภ์ในสังคมไทย ให้เจ้าหน้าที่ของรัฐ มี		จิตสำนึกแยกแยะประโยชน์ส่วนบุคคลและประโยชน์ส่วนรวมออกจากกันได้ หากเจ้าหน้าที่ของ		รัฐฝ่าฝืนให้ถือเป็นความผิดตามประมวลกฎหมายอาญาด้วย 
		๒. ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ การรับ		ทรัพย์สินหรือประโยชน์อื่นใดโดยธรรมดาของเจ้าหน้าที่ของรัฐ พ.ศ. ๒๕๔๓ ได้กำหนดว่า โดย		อาศัยอำนาจตามความในมาตรา ๑๐๓ แห่งพระราชบัญญัติประกอบรัฐธรรมนูญว่าด้วยการ		ป้องกันและปราบปรามการทุจริตแห่งชาติได้กำหนดหลักเกณฑ์และจำนวนทรัพย์สิน หรือ		ประโยชน์อื่นใดที่เจ้าหน้าที่ของรัฐจะรับจากบุคคลได้โดยธรรมจรรยา กล่าวคือ การรับทรัพย์สิน		หรือประโยชน์อื่นใดจากบุคคลที่ให้กันในโอกาสต่างๆ โดยปกติตามขนบธรรมเนียม ประเพณี		หรือวัฒนธรรม หรือให้กันตามมารยาทที่ปฏิบัติกันในสังคม 
		3. ระเบียบสำนักนายกรัฐมนตรีว่าด้วยการให้หรือรับของขวัญของเจ้าหน้าที่ของรัฐ พ.ศ. 2544
		4. ประมวลจริยธรรมของข้าราชการการเมืองท้องถิ่นฝ่ายบริหาร อบต. ห้วยปริก  
		5. ประมวลจริยธรรมของข้าราชการการเมืองท้องถิ่นฝ่ายสภาท้องถิ่น อบต. ห้วยปริก 
		6. ประมวลจริยธรรมของข้าราชการขององค์การบริหารส่วนตำบลห้วยปริก  
ที่ประชุม	รับทราบถือปฏิบัติ
                    2 ประชุมหารือเพื่อปรับปรุงขั้นตอน/แนวทางการปฏิบัติงานหรือระเบียบเพื่อป้องกัน  
                       ผลประโยชน์ทับซ้อน
ประธาน	ฯ	การดำเนินการเพื่อป้องกันผลประโยชน์ทับซ้อนภายในหน่วยงานเป็นมาตรการที่จะช่วยส่งเสริม		ให้หน่วยงานสามารถป้องกันการทุจริตให้มีประสิทธิภาพ ดังนั้น วันนี้จึงต้องประชุมหารือเพื่อ		ทบทวนขั้นตอน/แนวทางการปฏิบัติงานหรือระเบียบเพื่อป้องกันผลประโยชน์ทับซ้อน ใครมี		อะไรเสนอแนะขอเชิญครับ

หน.สำนักงานปลัด	องค์การบริหารส่วนตำบลห้วยปริก มีคณะกรรมการควบคุมภายในและบริหาร			ความเสี่ยงในการปฏิบัติงานของแต่ละตำแหน่งและได้มีประชุมเป็นประจำทุกๆปี หากมี			ปัญหา อุปสรรคหรือมีความเสี่ยงในการปฏิบัติงานเรื่องผลประโยชน์ทับซ้อนในกรณี			ต่างๆ คณะกรรมการจะนำปัญหาหรือความเสี่ยงที่ตรวจพบหรือข้อทักท้วงมาเพื่อ			ปรับปรุงเพื่อสู่การแก้ปัญหาและแนวทางการแก้ไขปัญหาป้องกันผลประโยชน์ทับซ้อน			ทั้ง ๕ กรณี จากการประเมินในรอบที่ผ่านมาไม่พบปัญหาในเรื่องผลประโยชน์ทับซ้อน 			จึงยังไม่มีการปรับปรุงขั้นตอนการปฏิบัติงานหรือระเบียบเพื่อป้องกันผลประโยชน์     			ทับซ้อนแต่ประการใด
นิติกร			การปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบล			ห้วยปริกไม่มีข้อร้องเรียน ข้อทักท้วงหรือเรื่องใดให้ตรวจสอบแต่ประการใด เมื่อไม่มี			ความเสี่ยงหรือมูลเหตุคณะกรรมการบริหารความเสี่ยงจากการควบคุมภายในก็ไม่มี			ความเสี่ยงในเรื่องดังกล่าว ดังนั้น จึงไม่มีการปรับปรุงขั้นตอนการปฏิบัติงานเพื่อ			ป้องกันผลประโยชน์ทับซ้อน แต่อย่างไรก็ตามผู้บริหารองค์การบริหารส่วนตำบลห้วยปริก        
                    ได้กำชับให้ข้าราชการ พนักงานส่วนท้องถิ่นรวมถึงพนักงานจ้าง ตลอดจนสมาชิก			สภาองค์การบริหารส่วนตำบลห้วยปริกทุกท่านให้ตระหนักในการปฏิบัติงานเพื่อ			ป้องกันผลประโยชน์ทับซ้อนให้ปฏิบัติหน้าที่ราชการตามระเบียบ กฎหมาย มติ				คณะรัฐมนตรี ตลอดจนหนังสือสั่งการที่เกี่ยวข้องกับเรื่องการทุจริตให้มากที่สุดผม              		เห็นด้วยกับหัวหน้าสำนักปลัด อบต.
ประธานฯ	ที่ประชุมมีความคิดเห็นอย่างไร มีใครเสนอแนะเพิ่มเติมหรือไม่ อย่างไร
ที่ประชุม	ไม่มี
ที่ประชุม	เห็นชอบเอกฉันท์
                   ๓ เรื่องอื่นๆ 
ประธานฯ	ท่านใดใครมีเรื่องอื่นๆ เพิ่มอีกหรือไม่
ที่ประชุม	ไม่มี
ประธานฯ	เมื่อไม่มีผมขอให้พนักงานส่วนตำบล และพนักงานจ้างทุกท่านถือปฏิบัติตามมติที่ประชุม			ในวันนี้และตั้งใจปฏิบัติหน้าที่ของตนที่ได้รับมอบหมายให้ดีที่สุด  ผมขอปิดการอบรมในวันนี้
ปิดการประชุม	เวลา ๑5.๐๐ น.
		
				(ลงชื่อ)	  อิทธิศักดิ์  สิงหพันธ์	ผู้จดรายงานการประชุม
                             		          (นายอิทธิศักดิ์  สิงหพันธ์)
		                        ตำแหน่ง  นิติกรชำนาญการ   
            
                                       (ลงชื่อ)  จ.ส.ต.  นาคินทร์  จิตธรรม   ผู้ตรวจรายงานการประชุม
			                             (นาคินทร์  จิตธรรม)
		                    ตำแหน่ง นายกองค์การบริหารส่วนตำบลห้วยปริก

                                            ประกาศองค์การบริหารส่วนตำบลห้วยปริก
        เรื่อง มาตรการเผยแพร่ข้อมูลข่าวสารต่อสาธารณะ 

		ด้วยพระราชบัญญัติข้อมูลข่าวสารของราชการ พ.ศ. 2540 บัญญัติขึ้นเพื่อรองรับสิทธิของประชาชนในการรับรู้ข่าวสารของราชการ โดยหน่วยงานรัฐต้องจัดให้มีข้อมูลข่าวสารของราชการตามอำนาจหน้าที่ตามภารกิจของหน่วยงาน และจัดให้มีการเผยแพร่ให้ประชาชนสามารถใช้สิทธิเข้าตรวจดูข้อมูลข่าวสารของหน่วยงานรัฐได้อย่างสะดวก รวดเร็ว มีความโปร่งใส และมีประสิทธิภาพ
		องค์การบริหารส่วนตำบลห้วยปริก จึงได้ดำเนินการจัดตั้งศูนย์ข้อมูลข่าวสารองค์การบริหารส่วนตำบลห้วยปริก และจัดทำเว็ปไซต์องค์การบริหารส่วนตำบลห้วยปริก  เพื่อให้บริการแก่ประชาชนตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 และกำหนดมาตรการในการเผยแพร่ข้อมูลข่าวสารต่อสาธารณะ ดังนี้ 
๑. ลักษณะ/ประเภทข้อมูลที่ต้องเผยแพร่ต่อสาธารณะ
ประเภทข้อมูลที่องค์การบริหารส่วนตำบลห้วยปริก จะนำขึ้นเผยแพร่ผ่านเว็บไซต์ เนื้อหาต้องเป็นไปตาม“มาตรฐานเว็บไซต์ภาครัฐ” (Government Website Standard) ที่กำหนด โดยองค์การบริหารส่วนตำบลห้วยปริกได้ดำเนินการเผยแพร่ข้อมูลต่อสาธารณะผ่านทางเว็บไซต์ 
ส่วนที่ ๑ ข้อมูลพื้นฐานเพื่อเผยแพร่ข้อมูลตลอดจนบริการของหน่วยงาน
๑.๑) ข้อมูลเกี่ยวกับหน่วยงาน
- ประวัติความเป็นมา
- วิสัยทัศน์ พันธกิจ
- โครงสร้างหน่วยงาน ผู้บริหาร อำนาจหน้าที่
- ภารกิจ และหน้าที่รับผิดชอบของหน่วยงาน
- ยุทธศาสตร์ แผนปฏิบัติราชการ
- แผนงาน โครงการ และงบประมาณรายจ่ายประจำปี
- ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้ง
- ที่อยู่ไปรษณีย์อิเล็กทรอนิกส์ (e-mail Address) ของสำนักงาน
๑.๒) ข้อมูลผู้บริหารองค์การบริหารส่วนตำบลห้วยปริก
- รายละเอียดเกี่ยวกับผู้บริหาร ประกอบด้วย ชื่อ – นามสกุล และตำแหน่ง
- วิสัยทัศน์ นโยบายต่างๆ เกี่ยวกับการบริหารงานราชการส่วนท้องถิ่น
๑.๓) ข่าวประชาสัมพันธ์
- ข่าวสารประชาสัมพันธ์ทั่วไป
- ข่าวสารและประกาศของหน่วยงาน เช่น ประกาศรับสมัครงาน การจัดซื้อจัดจ้าง การฝึกอบรม เป็นต้น
๑.๔) เว็บลิงค์
- ส่วนงานภายใน
- หน่วยงานภายนอกที่เกี่ยวข้องโดยตรง

๑.๕) กฎระเบียบข้อบังคับที่เกี่ยวข้องกับหน่วยงาน
- กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบต่างๆที่เกี่ยวข้องในการปฏิบัติงานของท้องถิ่น
๑.๖) ข้อมูลการให้บริการ
- แสดงข้อมูลการให้บริการตามภารกิจของหน่วยงาน พร้อมทั้งอธิบายขั้นตอนการบริการต่างๆแก่ประชาชน

ส่วนที่ ๒ การสร้างปฏิสัมพันธ์กับผู้ใช้บริการ

๒.๑) ถาม – ตอบ (Q & A)
 			- ผู้ใช้บริการสามารถสอบถามข้อมูล หรือข้อสงสัยมายังหน่วยงาน
๒.๒) ช่องทางการติดต่อการสื่อสารกับผู้ใช้บริการ
 			- ช่องทางแสดงความคิดเห็น หรือข้อเสนอแนะ เช่น e-mail, Web board, Blog เป็นต้น
 	- ช่องทางการร้องเรียน และการติดตามสถานะเรื่องร้องเรียน

มาตรการเผยแพร่ข้อมูลต่อสาธารณะ  องค์การบริหารส่วนตำบลห้วยปริก ได้มีแนวปฏิบัติ ดังนี้
1. ดำเนินการเปิดเผยข้อมูลข่าวสารทั่วไปและข่าวสารเกี่ยวกับการจัดซื้อจัดจ้างอย่างเปิดเผย
2. ดำเนินการตรวจสอบผลประโยชน์ทับซ้อนที่เกี่ยวข้องกับการจัดซื้อจัดจ้าง เพื่อป้องกันมิให้ราชการเสียประโยชน์
3. ดำเนินการเปิดเผยข้อมูลเกี่ยวกับการดำเนินงานของ อบต.อย่างชัดเจน ถูกต้อง ครบถ้วน และเป็นปัจจุบันอยู่เสมอ
4. เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจหลักของ อบต.
5. เปิดโอกาสให้ประชาชน ผู้รับบริการ ผู้มีส่วนได้ส่วนเสีย แสดงความคิดเห็น และติดตามตรวจสอบการดำเนินงานของ อบต.
6. มีระบบการจัดการเรื่องร้องเรียน และประชาสัมพันธ์แนวทางการรับเรื่องร้องเรียนให้ประชาชนรับทราบอย่างชัดเจน
7. รับฟังข้อคิดเห็นและข้อเสนอแนะเพื่อนำมาพัฒนาปรับปรุงการดำเนินงาน ของ อบต.

จึงประกาศมาเพื่อให้ทราบโดยทั่วกัน

ประกาศองค์การบริหารส่วนตำบลห้วยปริก
เรื่อง  มาตรการให้ผู้มีส่วนได้ส่วนเสียมีส่วนร่วม
		
		ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ ๓ (พ.ศ. 2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดังนั้น องค์การบริหารส่วนตำบลห้วยปริก มีขั้นตอน วิธีการ และมาตรการ จึงได้ประกาศมาตรการให้ผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบลห้วยปริก ดังนี้
1. เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบลในการจัดทำแผน การจัดงานประเพณี โครงการและกิจกรรมต่างๆ
2. เข้าร่วมตรวจสอบ ตรวจรับงานในส่วนภาคประชาชน
3. เข้าร่วมการประเมินผลงาน โดยวิธีการตอบแบบสอบถามในโครงการต่างๆ 
ทั้งนี้ องค์การบริหารส่วนตำบลห้วยปริก จะเปิดโอกาสให้ประชาชนและผู้มีส่วนได้ส่วนเสีย เข้ามามีส่วนร่วมในการดำเนินงานขององค์การบริหารส่วนตำบลอย่างสม่ำเสมอ
มาตรการให้ผู้มีส่วนได้ส่วนเสียมีส่วนรวม องค์การบริหารส่วนตำบลห้วยปริก ได้มีแนวปฏิบัติ ดังนี้
1. ให้ความสำคัญและเปิดโอกาสให้ผู้มีส่วนได้ส่วนเสีย เข้ามามีส่วนร่วมในการดำเนินงาน ตั้งแต่ร่วมแสดงความคิดเห็น ร่วมวางแผน/จัดทำแผนงาน ร่วมดำเนินการรวมถึงร่วมตรวจสอบ การดำเนินงานของ อบต.
2. จัดให้มีคณะกรรมการพัฒนา อบต. ตามพันธกิจ โดยการมีส่วนร่วมของผู้มีส่วนได้ส่วนเสีย
3. ส่งเสริมให้ประชาชนมีส่วนร่วมในการตรวจสอบ กำกับ ดูแลการบริหารงานบุคคล
4. ส่งเสริมให้ประชาชนมีส่วนร่วมในการตรวจสอบ ในการจัดทำและดูแลการบริหารเงินงบประมาณ
5.  ส่งเสริมให้ประชาชนมีส่วนร่วมในการตรวจสอบ กำกับดูแลการจัดหาพัสดุและคณะกรรมการตรวจรับการจ้าง
จึงประกาศมาเพื่อให้ทราบโดยทั่วกัน

ประกาศ  ณ  วันที่  ๒  มกราคม พ.ศ. 2564
[image: 2557-06-02 16-03-06_0047]
	
[image: ]



ประกาศองค์การบริหารส่วนตำบลห้วยปริก
เรื่อง มาตรการส่งเสริมความโปร่งใสในการจัดซื้อจัดจ้าง

ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ ๓ (พ.ศ. 2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดังนั้น องค์การบริหารส่วนตำบลห้วยปริก มีขั้นตอน วิธีการ และมาตรการ จึงขอประกาศมาตรการส่งเสริมความโปร่งใสในการจัดซื้อจัดจ้าง ดังนี้
1. ให้เจ้าหน้าที่ปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐ (Thai Government Procurement e-GP) ตามวิธีการที่กรมบัญชีกลางกำหนด ดังนี้
(1) จัดทำแผนการจัดซื้อจัดจ้าง
(2) การจัดทำร่างขอบเขตของงานหรือรายละเอียดคุณลักษณะเฉพาะของพัสดุหรือรูปแบบรายการก่อสร้าง
(3) จัดทำรายงานขอซื้อขอจ้าง
(4) จัดทำรายงานผลการพิจารณา
(๕) ประกาศผลผู้ชนะการซื้อหรือจ้าง
(๖) การทำสัญญา
(๗) การบริหารสัญญา
2. ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างแสวงหาผลประโยชน์หรือยอมให้ผู้อื่นอาศัยอำนาจหน้าที่ของตนแสวงหาผลประโยชน์จากการจัดซื้อจัดจ้าง
3. ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียมกัน เพื่อสนับสนุนการแข่งขันราคาอย่างเป็นธรรม
4. เมื่อมีการร้องเรียนเรื่องความไม่โปร่งใสหรือทุจริตต่อหน้าที่เกี่ยวกับการจัดซื้อจัดจ้าง จะต้องมีการตรวจสอบข้อเท็จจริงให้แล้วเสร็จโดยเร็วแล้วจึงแจ้งผลการดำเนินงานให้บังคับบัญชาและผู้ร้องเรียนทราบ 
    มาตรการส่งเสริมความโปร่งใสในการจัดชื้อจัดจ้าง องค์การบริหารส่วนตำบลห้วยปริกได้มีแนวปฏิบัติ ดังนี้
             1. กำชับให้เจ้าหน้าที่และผู้ที่เกี่ยวข้องปฏิบัติงานตามระเบียบ กฎหมายด้วยความเป็นธรรมและซื่อสัตย์ สุจริต
             2. จัดทำแนวปฏิบัติและซักซ้อมความเข้าใจให้แก่ผู้ปฏิบัติงานพัสดุในเรื่องการจัดชื้อ จัดจ้าง

            3. ผู้บังคับบัญชาทุกลำดับชั้นต้องกำกับดูแลและตรวจสอบการดำเนินงานของเจ้าหน้าที่อย่างละเอียดรอบคอบก่อนนำเสนอผู้มีอำนาจพิจารณาลงนาม 
            4. จัดคณะทำงาน หรือแจ้งหน่วยงานตรวจสอบอื่น ในการออกตรวจสอบ แนะนำการปฏิบัติงานด้านการพัสดุ
           5. ประชาสัมพันธ์หลักเกณฑ์/เอกสารที่เกี่ยวข้องในการจัดชื้อ จัดจ้างให้ประชาชนทราบโดยเปิดเผย 
           6. ประชาสัมพันธ์ช่องทางการร้องเรียนด้านการทุจริตให้ผู้รับบริการรับทราบ เพื่อเป็นช่องทาง ในการแจ้งเบาะแสการทุจริตในการปฏิบัติหน้าที่ของเจ้าหน้าที่ 
7. กำหนดมาตรการเพื่อให้เจ้าหน้าที่ตระหนักถึงบทลงโทษทางวินัยและอาญาในกรณีกระทำการทุจริตพร้อมสร้างจิตสำนึกในการรักองค์กร
8. ดำเนินการเปิดเผยข้อมูลข่าวสารเกี่ยวกับการจัดซื้อจัดจ้างต่อสาธารณชนอย่างเปิดเผย
จึงประกาศมาเพื่อให้ทราบโดยทั่วกัน

ประกาศองค์การบริหารส่วนตำบลห้วยปริก
เรื่อง มาตรการจัดการเรื่องร้องเรียนการทุจริต

           ตามแผนปฏิบัติการป้องกันการทุจริต ระยะ 4 ปี (พ.ศ. 2560 – 2564)  ที่มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2561-2564) ตามมติคณะรัฐมนตรี เพื่อเพิ่มประสิทธิภาพในการป้องกันการทุจริตตลอดจนแสดงเจตจำนงทางการเมืองในการต่อต้านการทุจริตขององค์กรปกครองส่วนท้องถิ่นอย่างเป็นรูปธรรม องค์การบริหารส่วนตำบลห้วยปริก จึงมีขั้นตอน วิธีการ และมาตรการจัดการเรื่องร้องเรียนการทุจริต ดังนี้
1. ขั้นตอนวิธีการการปฏิบัติงานของเจ้าหน้าที่
		1.1  การแต่งตั้งผู้รับผิดชอบจัดการข้อร้องเรียนการทุจริตของหน่วยงาน
		1.2  จัดตั้งศูนย์ / จุดรับข้อร้องเรียน / ร้องทุกข์  /ร้องเรียนการทุจริตของประชาชน
		1.3  จัดทำคำสั่งแต่งตั้งเจ้าหน้าที่ประจำศูนย์
1.4 แจ้งผู้รับผิดชอบตามคำสั่งองค์การบริหารส่วนตำบลห้วยปริก เพื่อความสะดวกในการประสานงานการรับและตรวจสอบข้อร้องเรียน / ร้องทุกข์  จากช่องทางต่าง ๆ
		ดำเนินการรับและติดตามตรวจสอบข้อร้องเรียน / ร้องทุกข์ /ร้องเรียนการทุจริต ที่เข้ามายังหน่วยงานจากช่องทางต่าง ๆ  โดยมีข้อปฏิบัติตามที่กำหนด  ดังนี้
	ช่องทาง
	ความถี่ในการ
ตรวจสอบช่องทาง
	ระยะเวลาดำเนินการ
รับข้อร้องเรียน / ร้องทุกข์
เพื่อประสานหาทางแก้ไขปัญหา
	หมายเหตุ

	ร้องเรียนด้วยตนเอง  ณ
ศูนย์รับเรื่องราวร้องทุกข์องค์การบริหารส่วนตำบลห้วยปริก
	ทุกครั้งที่มีการร้องเรียน
	ภายใน  ๑  วันทำการ
	

	ร้องเรียนผ่านเว็บไซต์
องค์การบริหารส่วนตำบลห้วยปริก
	ทุกวัน
	ภายใน  ๑  วันทำการ
	

	ร้องเรียนทางโทรศัพท์
๐ ๗552 0434
	ทุกวัน
	ภายใน  ๑  วันทำการ
	

	ร้องเรียนทาง อินเตอร์เน็ต
	ทุกวัน
	ภายใน  ๑  วันทำการ

2.การบันทึกข้อร้องเรียน
		2.๑  กรอกแบบฟอร์มบันทึกข้อร้องเรียน / ร้องทุกข์  โดยมีรายละเอียด  ชื่อ-สกุล  ที่อยู่ หมายเลขโทรศัพท์ติดต่อ  เรื่องร้องเรียน/ร้องทุกข์  และสถานที่เกิดเหตุ
		2.๒  ทุกช่องทางที่มีการร้องเรียน  เจ้าหน้าที่ต้องบันทึกข้อร้องเรียน / ร้องทุกข์  ลงสมุดบันทึกข้อร้องเรียน / ร้องทุกข์
   	3.การประสานหน่วยงานเพื่อแก้ปัญหาข้อร้องเรียน/ร้องทุกข์ และการแจ้งผู้ร้องเรียน/ร้องทุกข์ทราบ
		3.๑  กรณีเป็นการขอข้อมูลข่าวสาร  ประสานหน่วยงานผู้ครอบครองเอกสาร  เจ้าหน้าที่ที่เกี่ยวข้อง  เพื่อให้ข้อมูลแก่ผู้ร้องขอได้ทันที
		3.๒  ข้อร้องเรียน / ร้องทุกข์  ที่เป็นการร้องเรียนเกี่ยวกับคุณภาพการให้บริการของหน่วยงาน  เช่น ไฟฟ้าสาธารณะดับ  การจัดการขยะมูลฝอย  ตัดต้นไม้  กลิ่นเหม็นรบกวน  เป็นต้น  จัดทำบันทึกข้อความเสนอไปยังผู้บริหารเพื่อสั่งการหน่วยงานที่เกี่ยวข้อง  โดยเบื้องต้นอาจโทรศัพท์แจ้งไปยังหน่วยงานที่เกี่ยวข้อง
		3.๓  ข้อร้องเรียน / ร้องทุกข์  ที่ไม่อยู่ในความรับผิดชอบขององค์การบริหารส่วนตำบล     ห้วยปริก  ให้ดำเนินการประสานหน่วยงานภายนอกที่เกี่ยวข้อง  เพื่อให้เกิดความรวดเร็วและถูกต้อง  ในการแก้ไขปัญหาต่อไป
		๔.  ข้อร้องเรียนที่ส่งผลกระทบต่อหน่วยงาน  เช่น  กรณี  ผู้ร้องเรียนทำหนังสือร้องเรียนความไม่โปร่งใสในการจัดซื้อจัดจ้าง  ให้เจ้าหน้าที่จัดทำบันทึกข้อความเพื่อเสนอผู้บริหารพิจารณาสั่งการไปยังหน่วยงานที่รับผิดชอบ  เพื่อดำเนินการตรวจสอบและแจ้งผู้ร้องเรียนทราบ  ต่อไป

จึงประกาศมาเพื่อให้ทราบโดยทั่วกัน

ประกาศ  ณ  วันที่  ๒  มกราคม พ.ศ. 2564

ประกาศองค์การบริหารส่วนตำบลห้วยปริก
เรื่อง มาตรการป้องกันการรับสินบน

ตามตามยุทธศาสตร์ชาติว่าด้วย การป้องกันและปราบปรามการทุจริต ระยะที่ ๓ (พ.ศ. 2560-2564) ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐ พ.ศ. ๒๕๔๓ ระเบียบสำนักนายกรัฐมนตรีว่าด้วยการให้หรือรับของขวัญของเจ้าหน้าที่ของรัฐ พ.ศ. ๒๕๔๔ และการประเมินคุณธรรมและความโปร่งใสในการดำเนินงานของหน่วยงานภาครัฐ ได้กำหนดให้หน่วยงานมีการกำหนดมาตรการภายในเพื่อป้องกันการทุจริต ดังนั้น องค์การบริหารส่วนตำบลห้วยปริก จึงได้จัดทำมาตรการป้องกันการรับสินบน ประจำปี 2562 เพื่อเป็นแนวทางปฏิบัติในการป้องกันการรับสินบน การใช้อำนาจหน้าที่เอื้อประโยชน์ต่อตนเองหรือผู้อื่น การแสวงหาผลประโยชน์ร่วมกันกับองค์กรธุรกิจเอกชน การรับทรัพย์สินหรือประโยชน์อื่นใดจากผู้อื่นที่เกี่ยวเนื่องเชื่อมโยงกับการขัดกันระหว่างประโยชน์ส่วนบุคคลและประโยชน์ส่วนรวม ซึ่งเป็นมาตรการสำคัญเร่งด่วนเชิงรุกในการป้องกันการทุจริต การบริหารงานที่โปร่งใส ตรวจสอบได้ และการแก้ไขปัญหาการกระทำผิดวินัยของเจ้าหน้าที่รัฐเป็นปัญหาสำคัญและพบบ่อย องค์การบริหารส่วนตำบลห้วยปริก จึงมีขั้นตอน วิธีการและมาตรการ ดังนี้ 

มาตรการป้องกันการรับสินบน
ห้ามเจ้าหน้าที่ของรัฐในสังกัดรับหรือถามนำถึงการรับของขวัญหรือประโยชน์อื่นใด นอกเหนือจากทรัพย์สิน หรือประโยชน์อันควรได้ตามกฎหมาย กฎ หรือข้อบังคับที่ออกโดยอาศัยอำนาจ ตามกฎหมายให้รับได้ การรับทรัพย์สินในเรื่องนี้จึงได้แก่ การรับเงินเดือน การรับเงินค่าเบี้ยเลี้ยงเดินทางไปราชการค่าที่พักในการเดินทางไปราชการ การรับสวัสดิการต่างๆ ที่ทางราชการจัดให้ทั้งในรูปแบบเป็นสวัสดิการปกติและการจัดสวัสดิการฯ ตามระเบียบการจัดสวัสดิการภายในของส่วนราชการ รวมถึงค่าสมนาคุณวิทยากรค่าอาหารหรือค่าอาหารในระหว่างอบรม ประชุมหรือสัมมนา เว้นแต่การรับของขวัญหรือประโยชน์อื่นใดโดยธรรมจรรยาตามประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐ พ.ศ. ๒๕๔๓ ดังต่อไปนี้
๑. การรับทรัพย์สินหรือประโยชน์อื่นใดจากญาติ ได้แก่ การรับทรัพย์สินฯ จากปู่ ย่า ตา ยาย ลูก หลาน เหลน ลื่อ พี่ ลุง ป้า น้า อา หรือจากญาติของคู่สมรสในลักษณะของชั้นต่างๆ ในความเป็นญาติเช่นเดียวกันกับที่ได้กล่าวถึงข้างต้น ความเป็นญาติจึงมีได้เฉพาะบุคคลธรรมดาเท่านั้น การรับทรัพย์สินฯ ในกรณีนี้ จึงไม่สามารถนำไปใช้ในการอ้างการรับทรัพย์สินหรือประโยชน์อื่นใดจากนิติบุคคลได้ ประกอบกับการรับทรัพย์สินจากญาติ เจ้าหน้าที่ของรัฐสามารถรับได้โดยไม่จำกัดจำนวนในการรับ ทั้งนี้จะรับได้ในจำนวนเท่าไร จึงขึ้นอยู่กับความสามารถในการให้ของญาติที่เป็นผู้ให้ทรัพย์สินฯ
๒. การรับของขวัญหรือประโยชน์อื่นใดจากบุคคลอื่นซึ่งมิใช่ญาติเนื่องในโอกาสต่างๆ โดยปกติตามขนบธรรมเนียมประเพณี วัฒนธรรม หรือให้กันตามมารยาทที่ปฏิบัติในสังคม เท่านั้น และต้องมีมูลค่าในการรับจากแต่ละบุคคล แต่ละโอกาสไม่เกิน ๓,๐๐๐ บาท

๓. การรับค่ารับรองและของขวัญจากบุคคลอื่นซึ่งมิใช่ญาติ อาทิ พาไปรับประทานอาหาร มอบบัตรกำนัลของห้างสรรพสินค้า ต้องรับเนื่องในโอกาสต่างๆ โดยปกติตามขนบธรรมเนียมประเพณี หรือวัฒนธรรม หรือให้กันตามมารยาทสังคม เท่านั้น และมูลค่าของการรับรองและของขวัญนั้นต้องมีมูลค่า ไม่เกิน ๓,๐๐๐ บาท
๔. การรับของขวัญหรือประโยชน์อื่นใดที่เป็นการให้ในลักษณะให้กับบุคคลทั่วไป
5. ห้ามเจ้าหน้าที่ของรัฐให้ของขวัญแก่ผู้บังคับบัญชาหรือบุคคลในครอบครัวของผู้บังคับบัญชานอกเหนือจากกรณีปกติประเพณีนิยมที่มีการให้ของขวัญแก่กัน โดยการให้ของขวัญตามปกติประเพณีนิยมนั้น เจ้าหน้าที่ของรัฐจะให้ของขวัญหรือประโยชน์อื่นใดที่มีมูลค่าเกิน ๓,๐๐๐ บาท มิได้
6. ห้ามเจ้าหน้าที่ของรัฐยินยอมหรือรู้เห็นเป็นใจให้บุคคลในครอบครัวของตนรับของขวัญหรือประโยชน์อื่นใดจากผู้ที่เกี่ยวข้องในการปฏิบัติหน้าที่ของเจ้าหน้าที่ของรัฐ เว้นแต่เป็นการรับของขวัญหรือประโยชน์อื่นใดที่ให้ตามปกติประเพณีนิยมและของขวัญนั้นมีราคาหรือมูลค่าไม่เกิน ๓,๐๐๐ บาท
7. ควรใช้บัตรอวยพร การลงนามในสมุดอวยพร หรือใช้บัตรแสดงความยินดีแทนการให้ของขวัญเพื่อเป็นการป้องกันการฝ่าฝืนกฎระเบียบ อีกทั้งเพื่อประโยชน์ในการเสริมสร้างทัศนคติในการประหยัดให้แก่เจ้าหน้าที่ของรัฐ
8. ในกรณีที่เป็นการรับทรัพย์สินที่มีมูลค่าเกิน ๓,๐๐๐ บาท ซึ่งเจ้าหน้าที่ของรัฐมีความจำเป็นอย่างยิ่งที่ต้องรับไว้เพื่อรักษาไมตรี มิตรภาพ หรือความสัมพันธ์อันดีระหว่างบุคคล ซึ่งในการรับนี้เจ้าหน้าที่ของรัฐผู้รับฯ จะต้องแจ้งรายละเอียดข้อเท็จจริงเกี่ยวกับการรับทรัพย์สินหรือประโยชน์นั้นต่อผู้บังคับบัญชา  ซึ่งเป็นหัวหน้าส่วนราชการ ผู้บริหารสูงสุดของรัฐวิสาหกิจ หรือผู้บริหารสูงสุดของหน่วยงานสถาบัน หรือองค์กรที่เจ้าหน้าที่ของรัฐผู้นั้นสังกัดในทันทีที่สามารถกระทำได้ เพื่อให้ผู้บังคับบัญชาหรือผู้บริหารสูงสุด วินิจฉัย ว่ามีเหตุผลความจำเป็น ความเหมาะสม และสมควรที่จะให้เจ้าหน้าที่ของรัฐผู้นั้นรับทรัพย์สินหรือประโยชน์นั้นไว้ ก็ให้คืนทรัพย์สินหรือประโยชน์นั้นแก่ผู้ให้ในทันที หากเป็นกรณี ที่ไม่สามารถคืนได้ก็ให้ส่งมอบทรัพย์สินหรือประโยชน์ฯ ให้กับหน่วยงานที่เจ้าหน้าที่ของรัฐผู้นั้นสังกัดโดยเร็ว
9. ห้ามการเรี่ยไรในหมู่ข้าราชการหรือการใช้สวัสดิการใดๆ ของส่วนรวมเพื่อการจัดหาของขวัญให้แก่ข้าราชการชั้นผู้ใหญ่ ผู้บังคับบัญชาหรือสมาชิกในครอบครัวของข้าราชการชั้นผู้ใหญ่โดยเด็ดขาด
กลไกการส่งเสริมการปฏิบัติเพื่อป้องกันการรับสินบน
๑. เสริมสร้างความรู้ ความเข้าใจในเรื่องผลประโยชน์ทับซ้อนหรือการขัดกันระหว่างประโยชน์ส่วนบุคคลและประโยชน์ส่วนรวม และการรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐที่ถูกต้องตามกฎหมาย กฎ ระเบียบที่เกี่ยวข้อง เพื่อให้ข้าราชการและเจ้าหน้าที่สามารถแยกแยะประโยชน์ส่วนตัวกับประโยชน์ส่วนรวม หรือความแตกต่างระหว่างสินน้ำใจและสินบนได้ รวมถึงการแจ้งเตือนในกรณีที่อาจเกิดความสุ่มเสี่ยงต่อการรับทรัพย์สินหรือประโยชน์อื่นใดที่ไม่เป็นไปตามกฎ ระเบียบ อาทิ ช่วงเทศกาลปีใหม่ เป็นต้น
๒. สนับสนุนส่งเสริมให้ข้าราชการและเจ้าหน้าที่ทุกระดับ เห็นความสำคัญและมีจิตสำนึก   ในการต่อต้านการทุจริต คอร์รัปชั่น รวมทั้งจัดให้มีมาตรการควบคุมภายในเพื่อป้องกันการทุจริต คอร์รัปชั่น การให้หรือรับสินบนในทุกรูปแบบ
๓. กำกับดูแลให้การดำเนินการเบิกจ่ายค่าใช้จ่ายของหน่วยงานในสังกัด เป็นไปตามกฎหมาย กฎ ระเบียบที่เกี่ยวข้อง โดยเคร่งครัด

๔. แนวปฏิบัติในการรับทรัพย์สินหรือประโยชน์อื่นใดของเจ้าหน้าที่ของรัฐ ครอบคลุมการปฏิบัติหน้าที่ราชการของเจ้าหน้าที่ทุกระดับ ทุกกระบวนการอาทิ การสรรหาหรือการคัดเลือกบุคลากร การเลื่อนตำแหน่งการฝึกอบรม การประเมินผลการปฏิบัติงาน การจัดซื้อจัดจ้าง การพิจารณาอนุมัติ อนุญาต โดยผู้บังคับบัญชาทุกระดับจะทำความเข้าใจกับผู้ใต้บังคับบัญชา เพื่อนำไปใช้ปฏิบัติในโครงการ กิจกรรมที่อยู่ในความรับผิดชอบ และควบคุมดูแลการปฏิบัติให้เป็นไปอย่างมีประสิทธิภาพ สอดคล้องกับแนวปฏิบัตินี้
5. ให้ความเป็นธรรมและคุ้มครองเจ้าหน้าที่หรือบุคคลอื่นใด ที่แจ้งเบาะแสหรือหลักฐาน เรื่องการทุจริตคอร์รัปชั่น การรับ หรือการให้สินบนในทุกรูปแบบ รวมถึงเจ้าหน้าที่ที่ปฏิเสธต่อการกระทำโดยใช้มาตรการคุ้มครองผู้ร้องเรียน หรือผู้ที่ให้ความร่วมมือในการแจ้งเบาะแสหรือพยานหลักฐานที่เกี่ยวข้อง ตามที่กำหนดไว้ในกระบวนการจัดการข้อร้องเรียน
6. การฝ่าฝืนไม่ปฏิบัติตามระเบียบสำนักนายกรัฐมนตรีว่าด้วยการให้หรือรับของขวัญ ของเจ้าหน้าที่ของรัฐ พ.ศ. ๒๕๔๔ เจ้าหน้าที่ของรัฐผู้นั้น เป็นผู้กระทำความผิดทางวินัย ผู้บังคับบัญชาจะต้องดำเนินการทางวินัยเจ้าหน้าที่ของรัฐผู้นั้น
7. เจ้าหน้าที่ของรัฐที่ได้มีการรับทรัพย์สินหรือประโยชน์อื่นใด ที่เป็นการฝ่าฝืนการรับทรัพย์สินฯ ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต มาตรา ๑๐๓ จะต้องรับโทษตามมาตรา ๑๒๒ มีโทษจำคุกไม่เกินสามปี ปรับไม่เกินหกหมื่นบาท หรือทั้งจำทั้งปรับ
    ผู้ใดให้ ขอให้ หรือรับว่าจะให้ทรัพย์สินหรือประโยชน์อื่นใดแก่เจ้าหน้าที่ของรัฐฯ เพื่อจูงใจให้กระทำการ ไม่กระทำการ หรือประวิงการกระทำอันมิชอบด้วยหน้าที่ มีโทษจำคุกไม่เกินห้าปี ปรับไม่เกินหนึ่งแสนบาท หรือทั้งจำทั้งปรับ ตามที่กำหนดไว้ในมาตรา ๑๒๓/๕ แห่งพระราชบัญญัติประกอบรัฐธรรมนูญ ว่าด้วยการป้องกันและปราบปรามการทุจริต
8. เจ้าหน้าที่ของรัฐรับทรัพย์สินจากผู้ให้ทรัพย์สินที่เกิดจากการปฏิบัติหน้าที่ ของเจ้าหน้าที่ของรัฐ หรือจากการใช้อำนาจหน้าที่ของเจ้าหน้าที่ของรัฐในการปฏิบัติหน้าที่ และได้เรียก รับ ทรัพย์สินจากการปฏิบัติหน้าที่นั้นๆ การรับทรัพย์สินในกรณีนี้จึงเป็นการเรียกรับสินบนของเจ้าหน้าที่รัฐ และเจ้าหน้าที่ของรัฐ ผู้นั้นจะมีความผิดตามประมวลกฎหมายอาญา มาตรา ๑๔๙ มีโทษจำคุกตั้งแต่ห้าปีถึงยี่สิบปี หรือจำคุกตลอดชีวิต และปรับตั้งแต่สองพันบาทถึงสี่หมื่นบาท
9. สอบทานแนวปฏิบัติและมาตรการดำเนินการอย่างสม่ำเสมอ เพื่อให้สอดคล้องกับการเปลี่ยนแปลงทางกฎหมาย และสภาวะทางสังคมที่เปลี่ยนแปลงไป
กระบวนการจัดการข้อร้องเรียน
   ช่องทางการร้องเรียน/การรับแจ้งเบาะแส
    ๑) การร้องทุกข์ด้วยตนเองเป็นหนังสือหรือร้องเรียนด้วยวาจา
    ๒) ทางโทรศัพท์/โทรสารหมายเลข 0-7555-2434
    ๓) การร้องเรียนทางไปรษณีย์ 
    4) การร้องเรียนผ่านตู้รับร้องเรียน/ร้องทุกข์ /เว็ปไซต์
มาตรการป้องกันการรับสินบน  องค์การบริหารส่วนตำบลห้วยปริก ได้มีแนวปฏิบัติ ดังนี้
1. ให้ความสำคัญในการป้องกันไม่ให้บุคลากรรับหรือเรียกรับเงิน สิ่งของหรือผลประโยชน์ใดๆ จากผู้มีส่วนได้ส่วนเสียตามหลักนิติธรรม โดยยึดหลักความซื่อสัตย์สุจริตในการปฏิบัติหน้าที่ เข้มงวดกับการปฏิบัติงานของบุคลากรทุกระดับ รวมทั้งใช้มาตรการเด็ดขาดเพื่อป้องกันไม่ให้บุคลากรเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย
                                       
-4-

2. กำหนดให้มีคู่มือการปฏิบัติงานเพื่อป้องกันผลประโยชน์ทับซ้อนของหน่วยงาน และเผยแพร่ให้ถือปฏิบัติโดยทั่วกัน
        3. ให้ความรู้เกี่ยวกับการลงโทษทางวินัย เมื่อบุคลากรกระทำความผิดเพื่อให้บุคลากรตระหนักในการไม่รับหรือเรียกรับเงินสิ่งของ หรือผลประโยชน์ใดๆ จากผู้มีส่วนได้ส่วนเสีย
         4. ให้ความสำคัญและใช้มาตรการเด็ดขาดเกี่ยวกับการป้องกันไม่ให้บุคลากรใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น โดยยึดหลักความซื่อสัตย์สุจริตใน
5. กำหนดให้มีการรณรงค์เผยแพร่หรือให้ความรู้เกี่ยวกับโทษวินัยในการใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น
        6. สอดส่องและป้องกันการปฏิบัติงานของบุคลากรไม่ให้มีพฤติกรรมที่เข้าข่ายการใช้ตำแหน่งในการเอื้อประโยชน์แก่ตนเองพวกพ้อง หรือผู้อื่น

จึงประกาศมาเพื่อให้ทราบโดยทั่วกัน

ประกาศองค์การบริหารส่วนตำบลห้วยปริก
เรื่อง มาตรการการขัดกันระหว่างผลประโยชน์ส่วนตนกับผลประโยชน์ส่วนรวม

       ตามแผนปฏิบัติการป้องกันการทุจริต ระยะ 4 ปี (พ.ศ. 2560 – 2564)  ที่มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2561-2564) ตามมติคณะรัฐมนตรี เพื่อเพิ่มประสิทธิภาพในการป้องกันการทุจริตตลอดจนแสดงเจตจำนงทางการเมืองในการต่อต้านการทุจริตขององค์กรปกครองส่วนท้องถิ่นอย่างเป็นรูปธรรม องค์การบริหารส่วนตำบลห้วยปริก จึงมีขั้นตอน วิธีการและมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้
       1. การให้ความสำคัญกับการทำงานที่ดีให้กับบุคลากรมีคุณธรรมและซื่อสัตย์สุจริตให้แก่กันอยู่เสมอ ไม่ยอมรับ ไม่ทนต่อพฤติกรรมการทุจริตในการปฏิบัติงานทุกประเภท เกิดความอายและกลัวที่จะกระทำการทุจริต ไม่เพิกเฉยและพร้อมที่จะดำเนินการเพื่อยับยั้งการทุจริต
      2. กำหนดให้มีการรณรงค์หรือให้ความรู้เกี่ยวกับการลงโทษวินัยเมื่อบุคลากรกระทำการทุจริต
      3. สร้างแรงจูงใจเพื่อให้บุคลากรมีการปฏิบัติงานอย่างสุจริต ไม่เพิกเฉย และพร้อมที่จะดำเนินการเพื่อยับยั้งการทุจริต
      4. การดำเนินการเพื่อป้องกันผลประโยชน์ทับซ้อนในหน่วยงานโดยให้บุคลากรในหน่วยงานมีความเข้าใจเกี่ยวกับการกระทำที่เป็นผลประโยชน์ทับซ้อนหรือสามารถแยกแยะประโยชน์ส่วนตนและผลประโยชน์ส่วนรวมได้ และให้บุคลากรถือปฏิบัติอย่างเคร่งครัด
      5. กำหนดให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลห้วยปริก
       6. ประชุมให้ความรู้กับบุคลากรของหน่วยงานเกี่ยวกับเรื่องผลประโยชน์ทับซ้อน
จึงประกาศมาเพื่อให้ทราบโดยทั่วกัน

ประกาศองค์การบริหารส่วนตำบลห้วยปริก
     เรื่อง มาตรการการตรวจสอบการใช้ดุลยพินิจ
       ตามแผนปฏิบัติการป้องกันการทุจริต ระยะ 4 ปี (พ.ศ. 2560 – 2564)  ที่มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2561-2564) ตามมติคณะรัฐมนตรี เพื่อเพิ่มประสิทธิภาพในการป้องกันการทุจริตตลอดจนแสดงเจตจำนงทางการเมืองในการต่อต้านการทุจริตขององค์กรปกครองส่วนท้องถิ่นอย่างเป็นรูปธรรม องค์การบริหารส่วนตำบลห้วยปริก จึงมีขั้นตอน วิธีการและมาตรการการตรวจสอบการใช้ดุลยพินิจ  เป็นแนวทางปฏิบัติ ดังนี้
           1. การจัดทำรายงาน ต้องลงนามร่วมกันของฝ่ายผู้ยื่นคำขอ และเจ้าหน้าที่ผู้ออกตรวจพร้อม ภาพถ่ายการออกตรวจ 
           2. นำระบบอิเล็กทรอนิกส์มาช่วยในการพิจารณาในการอนุมัติ อนุญาต โดยส่วนราชการ สามารถตรวจสอบย้อนกลับการดำเนินการของเจ้าหน้าที่ได้ ซึ่งจะทำให้เจ้าหน้าที่ไม่สามารถ อ้างเหตุที่ไม่ดำเนินการ และเป็นการป้องกันการเรียกรับผลประโยชน์ 
           3. กำหนดแบบฟอร์มการตรวจสอบและคู่มือหลักเกณฑ์ใช้เป็นแนวทางมาตรฐานเดียวกัน เพื่อลดการใช้ดุลพินิจของเจ้าหน้าที่  
           4. ผู้บังคับบัญชาทุกลำดับชั้นต้องกำกับดูแลและตรวจสอบการดำเนินงานของเจ้าหน้าที่อย่าง ละเอียดรอบคอบก่อนนำเสนอผู้มีอำนาจพิจารณาลงนามอนุมัติ อนุญาต  
           5. จัดทำคู่มือแนวปฏิบัติสำหรับเจ้าหน้าที่ในการพิจารณาออกใบอนุญาต และจัดฝึกอบรม เพื่อให้ความรู้แก่เจ้าหน้าที่ในการพิจารณาออกใบอนุญาต
6. แต่งตั้งเจ้าหน้าที่เพื่อรับคำร้องและตรวจเอกสารอย่างน้อย จำนวน  ๒ คน ร่วมกันตรวจสอบเพื่อ ถ่วงดุลอำนาจและลดโอกาสที่เจ้าหน้าที่คนใดคนหนึ่งจะทำการทุจริต
จึงประกาศมาเพื่อให้ทราบโดยทั่วกัน

ประกาศองค์การบริหารส่วนตำบลห้วยปริก
          เรื่อง การเสริมสร้างวัฒนธรรมองค์กร

  	ด้วยองค์การบริหารส่วนตำบลห้วยปริก มีหน้าที่และความรับผิดชอบสำคัญในการพัฒนาประเทศรวมทั้งการให้บริการแก่ประชาชนซึ่งจำเป็นต้องทำงานร่วมกันหลายฝ่ายฉะนั้นเพื่อให้ข้าราชการท้องถิ่นมีความประพฤติสำนึกในหน้าที่สามารถประสานงานกับทุกฝ่ายตลอดจนปฏิบัติหน้าที่ราชการได้อย่างมีประสิทธิภาพประสิทธิผลยิ่งขึ้นจงสมควรให้มีข้อบังคับ องค์การบริหารส่วนตำบลห้วยปริก จึงมีมาตรการในการเสริมสร้างวัฒนธรรมองค์กรว่าด้วยจรรยาบรรณของขาราชการไว้เป็นประมวลความประพฤติเพื่อรักษาไว้ซึ่งศักดิ์ศรีและส่งเสริมชื่อเสียงเกียรติคุณเกียรติฐานะของข้าราชการองค์การบริหารส่วนตำบลห้วยปริก จะยังผลให้ผู้ประพฤติเป็นที่เลื่อมใสศรัทธาและยกย่องของบุคคลโดยทั่วไป  จึงออกข้อบังคับว่าด้วยจรรยาบรรณของขาราชการองค์การบริหารส่วนตำบลห้วยปริก ไว้โดยต่อไปนี้
จรรยาบรรณต่อตนเอง
๑. ปฏิบัติตนอยู่ในศีลธรรมคุณธรรมและจริยธรรมอันดีงาม ละเว้นจากอบายมุข ความชั่วทั้งปวง
๒. มีความอดทนขยันหมั่นเพียรที่จะปฏิบัติหน้าที่อย่างเต็มกำลังความสามารถด้วย ความเสียสละ
ทุ่มเทสติปัญญา ความรู้ ความคิด ให้บรรลุผลสำเร็จตามภาระหน้าที่ที่ได้รับมอบหมาย
๓. ปฏิบัติตนอยู่ในระเบียบวินัยตรงต่อเวลารวมทั้งสำรวจแก้ไขข้อบกพร่องของตนเองเพื่อพัฒนาการทางานให้ดีมีประสิทธิภาพมากยิ่งขึ้น
๔. ปฏิบัติงานด้วยความซื่อสัตย์สุจริต ละเว้นการแสวงหาผลประโยชน์โดยมิชอบให้กับตนเอง และ/หรือพวกพ้องหมู่คณะ จากหน่วยงานหรือบุคคลที่เกี่ยวข้อง
๕. ต้องเป็นผู้ใฝ่รู้ในวิทยาการใหม่ๆ เพื่อเพิ่มพูนความรู้ ทักษะในการทำงาน มีความคิดริเริ่ม สร้างสรรค์ มีวิสัยทัศน์กว้างไกล พร้อมรับฟังความคิดเห็นของผู้อื่นจรรยาบรรณต่อหน่วยงาน
๖. ยึดมั่นรักษาในเกียรติภูมิขององค์การบริหารส่วนตำบลพระกลางทุ่ง ไม่ประพฤติปฏิบัติในทางที่องค์การบริหารส่วนตำบลพระกลางทุ่งเสื่อมเสียชื่อเสียง
๗. รักษา เสริมสร้างความสามัคคีระหว่างผู้ร่วมงานในหน่วยงานและหมู่คณะ พร้อมกับให้ความช่วยเหลือเกื้อกูลซึ่งกันและกันในทางที่ชอบ
๘. หลีกเลี่ยงการนำข้อมูลหรือเรื่องราวของเจ้าหน้าที่ทั้งในเรื่องที่เกี่ยวกับการปฏิบัติงานเรื่องส่วนตัว และ/หรือเรื่องความเป็นไป องค์การบริหารส่วนตำบลพระกลางทุ่งออกไปเปิดเผยหรือวิจารณ์ในลักษณะที่จะก่อให้เกิดความเสียหายแก่เจ้าหน้าที่และ ภาพลักษณ์โดยรวมขององค์การบริหารส่วนตำบลห้วยปริก
๙. ดูแลทรัพย์สินและการใช้ทรัพย์สินของหน่วยงานให้เป็นไปอย่างประหยัด คุ้มค่าและด้วยความระมัดระวังไม่ให้เกิดความเสียหายหรือ สิ้นเปลือง

จรรยาบรรณต่อผู้บังคับบัญชา ผู้ใต้บังคับบัญชา  ผู้ร่วมงาน

๑. ร่วมมือในการปฏิบัติงานที่ได้รับมอบหมาย ตลอดจนร่วมกันคิดศึกษากับเพื่อนร่วมงาน เพื่อวิเคราะห์หาแนวทางในการแก้ไข และพัฒนาปรับปรุงงานให้มีคุณภาพมากขึ้น
2. ปฏิบัติต่อผู้ใต้บังคับบัญชาด้วยความเมตตาและยุติธรรม ดูแลเอาใจใส่และพัฒนาผู้ใต้บังคับบัญชาให้มีความก้าวหน้าในหน้าที่การงาน โดยสนับสนุนให้ได้รับการอบรมและเพิ่มพูนความรู้ ประสบการณ์อยู่เสมอ
3. รับฟังความคิดเห็นหรือข้อเสนอแนะของผู้ใต้บังคับบัญชาเกี่ยวกับงานในหน้าที่และพิจารณานำไปใช้ในทางที่เป็นประโยชน์ต่อราชการ
4. รับฟังคำแนะนำและยอมรับในการสั่งการของผู้บังคับบัญชาในสิ่งที่ถูกที่ควร หลีกเลี่ยงการปฏิบัติงานที่ข้ามขั้นตอนการบังคับบัญชา
5. ปรับตนให้สามารถทำงานร่วมกับบุคคลอื่นด้วยความสุภาพ มีน้ำใจและมีมนุษยสัมพันธ์อันดี ไม่ปิดบังข้อมูลที่จำเป็นในการปฏิบัติงานของ ผู้ร่วมงาน และไม่นำผลงานของผู้อื่นมาแอบอ้างเป็นผลงานของตน

จรรยาบรรณต่อหน่วยงานอื่น ประชาชนและสังคม

๑. ปฏิบัติงานในหน้าที่ความรับผิดชอบให้เกิดประโยชน์สูงสุดต่อประเทศชาติและประชาชน ด้วยความเสมอภาค โปร่งใส่และเป็นธรรม
2. รักษาไว้ซึ่งความเป็นอิสระเที่ยงธรรมและความเที่ยงตรงในการปฏิบัติงาน โดยปราศจากอคติและไม่ตกอยู่ภายใต้อิทธิพลใดๆ
3. ไม่แสดงอาการใช้อำนาจหรือดูถูกหน่วยงานอื่น ในลักษณะองค์การบริหารส่วนตำบลห้วยปริก   มีอำนาจเหนือกว่าให้เกียรติข้าราชการหน่วยงานอื่น โดยใช้ถ้อยคำที่สุภาพเรียบร้อย ชี้แจง อธิบายให้ข้าราชการหน่วยงานอื่นซึ่งต้องประสานงานด้วยให้เข้าใจเหตุผล
4. ไม่ใช้อำนาจหน้าที่ของตนในการหาประโยชน์จากข้าราชการของหน่วยงานอื่นในลักษณะของการ
ต้อนรับหรือการให้บริการจนเกินขอบเขต

จึงประกาศมาเพื่อให้ทราบโดยทั่วกัน

  	ประกาศ  ณ  วันที่  ๒  มกราคม  พ.ศ. 2564

[image: 2557-06-02 16-03-06_0047]





มาตรการการสร้างจิตสำนึกและความตระหนักในการรักษาประโยชน์สาธารณะ

การขัดกันระหว่างประโยชน์ส่วนบุคคลและประโยชน์ส่วนรวม ตามความในมาตรา 100 แห่ง กฎหมายประกอบรัฐธรรมนูญว่าด้วยการป้องกันและปราบปรามการทุจริต กล่าวถึงประโยชน์ส่วนบุคคล ประโยชน์ส่วนรวม และขอบเขตของการกระทำที่เป็นการขัดกันระหว่างประโยชน์ส่วนบุคคลและประโยชน์ ส่วนรวม ดังนี้ ประโยชน์ส่วนบุคคล หมายถึง การที่บุคคลทั่วไปในสถานะเอกชนหรือเจ้าหน้าที่ของรัฐในสถานะ เอกชนได้ทำกิจกรรมหรือได้การกระทำต่างๆ เพื่อประโยชน์ส่วนตน ครอบครัว ญาติ เพื่อนหรือของกลุ่มในสังคม ที่ มีความสัมพันธ์กันในรูปแบบต่างๆ เช่นการประกอบอาชีพ การค้า การลงทุน เพื่อหาประโยชน์ในทางการเงินหรือ ในทางทรัพย์สินต่างๆ เป็นต้น ประโยชน์ส่วนรวมหรือประโยชน์สาธารณะ หมายถึงการที่บุคคลใดๆ ในสถานะที่เป็นเจ้าหน้าที่ของ รัฐ (ผู้ดำรงตำแหน่งทางการเมือง ข้าราชการ พนักงานรัฐวิสาหกิจ หรือเจ้าหน้าที่ของรัฐในหน่วยงานของรัฐ) ได้ กระทำการใดๆ ตามหน้าที่หรือได้ปฏิบัติหน้าที่ อันเป็นการดำเนินการในอีกส่วนหนึ่ง ที่แยกออกมาจากการ ดำเนินการตามหน้าที่ในสถานะของเอกชน การกระทำการใดๆ ของเจ้าหน้าที่ของรัฐจึงมีวัตถุประสงค์หรือมี เป้าหมายเพื่อประโยชน์ของส่วนรวม หรือการรักษาผลประโยชน์ส่วนรวม การขัดกันระหว่างประโยชน์ส่วนบุคคลและประโยชน์ส่วนรวมของเจ้าหน้าที่ของรัฐ หมายถึงการที่ เจ้าหน้าที่ของรัฐ ได้ตกอยู่ในฐานะเป็นผู้มีส่วนได้เสีย ในรูปแบบต่างๆตามที่กฎหมายบัญญัติห้ามไว้ และยังได้เข้าไป พิจารณาดำเนินการในกิจการสาธารณะที่เป็นการดำเนินการตามอำนาจหน้าที่ในกิจการของรัฐเพื่อประโยชน์ของ รัฐ แต่เมื่อเจ้าหน้าที่ของรัฐพิจารณาได้มีผลประโยชน์ส่วนตนเข้าไปแอบแฝงหรือได้นำประโยชน์ส่วนตนเข้าไปมี อิทธิพลต่อการตัดสินใจ หรือเข้าไปเกี่ยวข้องในการตัดสินใจในการดำเนินการใดๆ ตามอำนาจหน้าที่ของการ ดำเนินงานที่เป็นกิจการส่วนรวมของรัฐ รูปแบบของการกระทำที่เป็นการขัดกันระหว่างประโยชน์ส่วนบุคคลกับประโยชน์ส่วนรวม องค์การบริหารส่วนตำบลห้วยปริกจึงมีมาตรการในการสร้างจิตสำนึกและความตระหนักแก่บุคลากร ทั้งผู้บริหารท้องถิ่น สมาชิกสภา อบต. และพนักงานส่วนตำบลและพนักงานจ้าง ดังนี้
1. การนำทรัพย์สินของหน่วยงานไปใช้ชั่วคราว ในกิจการที่เป็นของส่วนตนเพื่อประโยชน์ส่วนตัวของ เจ้าหน้าที่ของรัฐและทำให้หน่วยงานของรัฐเสียหายหรือเสียประโยชน์ 
2. การที่เจ้าหน้าที่ของรัฐได้รับทรัพย์สินหรือประโยชน์ต่างๆ เช่น การรับของขวัญฯ และผลจากการ รับทรัพย์สินนั้น ได้ส่งผลหรือมีผลต่อการตัดสินใจในการดำเนินการตามอำนาจหน้าที่ของเจ้าหน้าที่ของรัฐในการ ปฏิบัติหน้าที่ 
3. การที่เจ้าหน้าที่ของรัฐได้ใช้ข้อมูลภายในของรัฐ ซึ่งเป็นข้อมูลที่มีความสำคัญต่อการกำหนด นโยบาย หรือการสั่งการตามกฎหมายหรือตามอำนาจหน้าที่และได้ใช้ข้อมูลนั้นเพื่อประโยชน์สำหรับตนเอง ครอบครัว บริวาร ญาติหรือพวกพ้อง และจะส่งผลกระทบทำให้การบังคับใช้กฎหมายขาดประสิทธิภาพหรือ อาจจะส่งผลให้การจัดซื้อจัดจ้างในภาครัฐเกิดการเอื้อประโยชน์หรือทำให้เกิดการแข่งขันที่ไม่เป็นธรรม 
4.การที่เจ้าหน้าที่ของรัฐได้ทำงานพิเศษต่างๆ 

5. การที่เจ้าหน้าที่ของรัฐได้ทำงานพิเศษต่างๆ โดยใช้เวลาในระหว่างที่จะต้องปฏิบัติงานตามอำนาจหน้าที่ให้กับ รัฐหรือหน่วยงานของรัฐ 
6. การที่เจ้าหน้าที่ของรัฐได้เข้ามาทำธุรกิจกับหน่วยงานภาครัฐ ในลักษณะที่เข้ามามีส่วนได้เสียใน สัญญาต่างๆที่ได้ทำไว้กับหน่วยงานของรัฐ 
7. การที่เจ้าหน้าที่ของรัฐได้ทำงานในภาคเอกชน ที่มีความเกี่ยวข้องเชื่อมโยงกับอำนาจหน้าที่ของ เจ้าหน้าที่รัฐนั้น ในภายหลังอันเป็นเวลาต่อเนื่องเมื่อได้พ้นจากการเป็นเจ้าหน้าที่ของรัฐแล้ว 
9. การที่เจ้าหน้าที่ของรัฐ ได้กำหนดโครงการสาธารณะและได้นำโครงการฯนั้น ไปลงในพื้นที่ของตน เพื่อเอื้อประโยชน์ส่วนตนหรือของพวกพ้อง การขัดกันระหว่างประโยชน์ส่วนบุคคลและประโยชน์ส่วนรวม เป็นเรื่องที่เกี่ยวกับการฝ่าฝืน จริยธรรมของเจ้าหน้าที่ของรัฐ การกระทำต่างๆของเจ้าหน้าที่ของรัฐและคู่สมรสที่จะต้องห้ามกระทำหรือห้าม ดำเนินกิจการ ตามที่มาตรา 100 ได้กำหนดห้ามไว้และหากมีการฝ่าฝืนจะต้องได้รับโทษทางอาญา ประกอบกับ บรรดาความผิดที่เกี่ยวกับเรื่องนี้กฎหมายให้ถือว่าเป็นความผิดฐานทุจริตต่อหน้าที่ หรือความผิดต่อตำแหน่งหน้าที่ ราชการ หรือความผิดต่อตำแหน่งหน้าที่ในการยุติธรรมตามประมวลกฎหมายอาญาอีกด้วย กฎหมายที่เกี่ยวข้อง  กฎหมายประกอบรัฐธรรมนูญว่าด้วยการป้องกันและปราบปรามการทุจริต มาตรา 100 ได้ บัญญัติ ห้ามเจ้าหน้าที่ของรัฐทำธุรกิจกับหน่วยงานของรัฐ รวมถึงการห้ามมีส่วนได้เสียในสัญญาที่ได้ทำไว้กับ หน่วยงานของรัฐและการห้ามเป็นหุ้นส่วนหรือเป็นผู้ถือหุ้นในธุรกิจของเอกชน การห้ามรับสัมปทานหรือคงถือไว้ ซึ่งสัมปทานหรือเข้าเป็นคู่สัญญากับรัฐที่มีลักษณะผูกขาดตัดตอนไม่ว่าในทางตรงหรือทางอ้อมรวมถึงการเป็นผู้ถือ หุ้นหรือเป็นหุ้นส่วนในห้างหุ้นส่วนหรือบริษัทที่รับสัมปทานหรือได้ทำสัญญาในลักษณะดังกล่าวและยังได้บัญญัติ ห้ามการเข้าไปมีส่วนได้เสียในฐานะต่างๆ ในธุรกิจของเอกชน เช่น การท างานในฐานะพนักงานหรือลูกจ้างในธุรกิจ ของเอกชน ที่มีความเกี่ยวข้องเชื่อมโยงกับอำนาจหน้าที่ของเจ้าหน้าที่รัฐนั้น และยังห้ามตลอดถึงการดำเนินกิจการ ในภายหลังอันเป็นเวลาที่ต่อเนื่องกันเมื่อได้พ้นจากการเป็นเจ้าหน้าที่ของรัฐ มาแล้วยังไม่ถึงสองปี และได้บัญญัติ ห้ามการดำเนินกิจการของคู่สมรสของเจ้าหน้าที่ของรัฐในลักษณะเดียวกันกับที่ได้บัญญัติห้ามเจ้าหน้าที่ของรัฐมิให้ ดำเนินกิจการไว้ด้วย มาตรา ๑๐๐ ห้ามมิให้เจ้าหน้าที่ของรัฐผู้ใดดำเนินกิจการ ดังต่อไปนี้ 
(๑) เป็นคู่สัญญาหรือมีส่วนได้เสียในสัญญาที่ทำกับหน่วยงานของรัฐที่เจ้าหน้าที่ของรัฐผู้นั้นปฏิบัติ หน้าที่ในฐานะที่เป็นเจ้าหน้าที่ของรัฐซึ่งมีอำนาจกำกับ ดูแล ควบคุม ตรวจสอบ ดำเนินคดี 
(๒) เป็นหุ้นส่วนหรือผู้ถือหุ้นในห้างหุ้นส่วน หรือบริษัท ที่เข้าไปเป็นคู่สัญญากับหน่วยงานของรัฐ ที่เจ้าหน้าที่ของรัฐผู้นั้นปฏิบัติหน้าที่ในฐานะ…ฯลฯ 
(๓) รับสัมปทานหรือคงถือไว้ซึ่งสัมปทานจากรัฐ...ฯลฯ หรือเข้าเป็นคู่สัญญากับรัฐ...ฯลฯ อันมี ลักษณะผูกขาดตัดตอน ทั้งนี้ ไม่ว่าโดยทางตรงหรือทางอ้อม หรือเป็นหุ้นส่วนหรือผู้ถือหุ้นในห้างหุ้นส่วนหรือบริษัท ที่รับสัมปทานหรือเข้าเป็นคู่สัญญาในลักษณะดังกล่าว 

(๔) เข้าไปมีส่วนได้เสียในฐานะเป็นกรรมการที่ปรึกษา ตัวแทน พนักงาน หรือลูกจ้างของเอกชน ซึ่งอยู่ภายใต้การกำกับ ดูแล ควบคุมหรือตรวจสอบของหน่วยงานของรัฐที่เจ้าหน้าที่ของรัฐผู้นั้นสังกัดอยู่หรือ ปฏิบัติหน้าที่ในฐานะเป็นเจ้าหน้าที่ของรัฐ ซึ่งโดยสภาพของผลประโยชน์ของธุรกิจของเอกชนนั้นอาจขัดหรือแย้ง ต่อประโยชน์ส่วนรวม หรือประโยชน์ทางราชการหรือกระทบต่อความมีอิสระในการปฏิบัติหน้าที่ของเจ้าหน้าที่ของ รัฐผู้นั้น 
(5) เจ้าหน้าที่ของรัฐตำแหน่งใดที่ต้องห้ามมิให้ดำเนินกิจการตามวรรคหนึ่ง ให้เป็นไปตามที่ คณะกรรมการ ป.ป.ช. กำหนดโดยประกาศในราชกิจจานุเบกษา *ให้นำบทบัญญัติในวรรคหนึ่ง มาใช้บังคับกับคู่สมรสของเจ้าหน้าที่ของรัฐตามวรรคสอง โดยให้ ถือว่าการดำเนินกิจการของคู่สมรสดังกล่าว เป็นการดำเนินกิจการของเจ้าหน้าที่ของรัฐ มาตรา ๑๐๑ ให้นำบทบัญญัติมาตรา ๑๐๐ มาใช้บังคับกับการดำเนินกิจการของผู้ซึ่งพ้นจากการเป็น เจ้าหน้าที่ของรัฐมาแล้วยังไม่ถึงสองปีโดยอนุโลม เว้นแต่การเป็นผู้ถือหุ้นไม่เกินร้อยละห้าของจำนวนหุ้นทั้งหมดที่ จำหน่ายได้ในบริษัทมหาชนจำกัด ซึ่งมิใช่บริษัทที่เป็นคู่สัญญากับหน่วยงานของรัฐตามมาตรา ๑๐๐ (๒) ที่ได้รับ อนุญาตตามกฎหมายว่าด้วยหลักทรัพย์และตลาดหลักทรัพย์ มาตรา ๑๐๒ บทบัญญัติมาตรา ๑๐๐ มิให้นำมาใช้บังคับกับการดำเนินกิจการของเจ้าหน้าที่ของรัฐ ซึ่งหน่วยงานของรัฐที่มีอำนาจกำกับ ดูแล ควบคุม หรือตรวจสอบการดำเนินงานของบริษัทจำกัดหรือบริษัท มหาชนจำกัดมอบหมายให้ปฏิบัติหน้าที่ในบริษัทจำกัดหรือบริษัทมหาชนจำกัดที่หน่วยงานของรัฐถือหุ้นหรือเข้า ร่วมทุน มาตรา ๑๐๓ ห้ามมิให้เจ้าหน้าที่ของรัฐผู้ใดรับทรัพย์สินหรือประโยชน์อื่นใดจากบุคคล นอกเหนือจากทรัพย์สิน หรือประโยชน์อันควรได้ตามกฎหมายหรือกฎ ข้อบังคับที่ออกโดยอาศัยอำนาจตาม บทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใดโดยธรรมจรรยาตามหลักเกณฑ์และจำนวนที่ คณะกรรมการ ป.ป.ช. กำหนด บทบัญญัติในวรรคหนึ่ง ให้ใช้บังคับกับการรับทรัพย์สินหรือประโยชน์อื่นใดของผู้ซึ่งพ้นจากการเป็น เจ้าหน้าที่ของรัฐมาแล้วยังไม่ถึงสองปี ด้วยโดยอนุโลม มาตรา ๑๐๓/๑ บรรดาความผิดที่บัญญัติไว้ในหมวดนี้ ให้ถือเป็นความผิดฐานทุจริตต่อหน้าที่หรือ ความผิดต่อตำแหน่งหน้าที่ราชการหรือความผิดต่อตำแหน่งหน้าที่ในการยุติธรรมตามประมวลกฎหมายอาญาด้วย   ประมวลกฎหมายอาญา มาตรา ๑๕๒ ผู้ใดเป็นเจ้าพนักงาน มีหน้าที่จัดการหรือดูแลกิจการใด เข้ามีส่วนได้เสียเพื่อประโยชน์ สำหรับตนเองหรือผู้อื่นเนื่องด้วยกิจการนั้น ต้องระวางโทษจำคุก ตั้งแต่หนึ่งปีถึงสิบปี และปรับตั้งแต่สองพันบาท ถึงสองหมื่นบาท 3. ประกาศคณะกรรมการ ป.ป.ช. เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของรัฐ พ.ศ. ๒๕๔๓ ประกาศโดยอาศัยอำนาจตาม มาตรา ๑๐๓ ของ พ.ร.บ. ป.ป.ช. เมื่อวันที่ ๓๐ พฤศจิกายน ๒๕๔๓ มีผล บังคับใช้ เมื่อวันที่ ๒๐ ธันวาคม ๒๕๔๓ ข้อ ๓ เป็นบทนิยามความหมายของคำหรือข้อความ ดังนี้ “การรับทรัพย์สินหรือประโยชน์อื่นใดโดยธรรมจรรยา” หมายความว่า การรับทรัพย์สินหรือ ประโยชน์อื่นใดจากญาติหรือจากบุคคลที่ให้กันในโอกาสต่างๆ โดยปกติตามขนบธรรมเนียม ประเพณีหรือ วัฒนธรรม หรือให้กันตามมารยาทที่ปฏิบัติกันในสังคม “ญาติ” หมายความว่า ผู้บุพการี ผู้สืบสันดาน พี่น้องร่วมบิดามารดา หรือร่วมบิดาหรือมารดา เดียวกัน ลุง ป้า น้า อา คู่สมรส ผู้บุพการีหรือผู้สืบสันดานของคู่สมรส บุตรบุญธรรมหรือผู้รับบุตรบุญธรรม

 “ประโยชน์อื่นใด” หมายความว่า สิ่งที่มีมูลค่า ได้แก่ (๑) การลดราคา (๒) การรับความบันเทิง (๓) การรับบริการ 4/(๔) การรับการฝึกอบรม....... 4 (๔) การรับการฝึกอบรม (๕) สิ่งอื่นใดในลักษณะเดียวกัน ข้อ ๔ ห้ามมิให้เจ้าหน้าที่ของรัฐผู้ใด รับทรัพย์สินหรือประโยชน์อื่นใด จากบุคคลนอกเหนือจาก ทรัพย์สินหรือประโยชน์ใดอันควรได้ - ตามกฎหมาย - กฎ - ข้อบังคับ ที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด โดยธรรมจรรยา ตามที่กำหนดไว้ในประกาศนี้ ข้อ ๕ เจ้าหน้าที่ของรัฐจะรับทรัพย์สินหรือประโยชน์อื่นใดโดยธรรมจรรยาได้ ดังต่อไปนี้ (๑) รับทรัพย์สินหรือประโยชน์อื่นใดจากญาติ ซึ่งให้โดยเสน่หาตามจำนวนที่เหมาะสมตาม ฐานานุรูป (๒) รับทรัพย์สินหรือประโยชน์อื่นใดจากบุคคลอื่นซึ่งมิใช่ญาติมีราคาหรือมูลค่าในการรับจากแต่ ละบุคคล แต่ละโอกาสไม่เกินสามพันบาท (๓) รับทรัพย์สินหรือประโยชน์อื่นใดที่การให้นั้นเป็นการให้ในลักษณะให้กับบุคคลทั่วไป ข้อ ๖ การรับทรัพย์สินหรือประโยชน์อื่นใดจากต่างประเทศ - ผู้ให้มิได้ระบุให้เป็นของส่วนตัว - มีราคาหรือมูลค่าเกินกว่าสามพันบาทไม่ว่าจะระบุเป็นของส่วนตัวหรือไม่ แต่มีเหตุผลความ จำเป็นที่จะต้องรับไว้เพื่อรักษาไมตรี มิตรภาพ หรือความสัมพันธ์อันดีระหว่างบุคคล ให้เจ้าหน้าที่ของรัฐผู้นั้น รายงานรายละเอียดข้อเท็จจริงเกี่ยวกับการรับทรัพย์สินหรือประโยชน์ดังกล่าว ให้ผู้บังคับบัญชาทราบโดยเร็ว หากผู้บังคับบัญชาเห็นว่าไม่มีเหตุที่จะอนุญาตให้เจ้าหน้าที่ผู้นั้น ยึดถือทรัพย์สินหรือประโยชน์ดังกล่าวนั้นไว้เป็น ประโยชน์ส่วนบุคคล ให้เจ้าหน้าที่ของรัฐผู้นั้นส่งมอบทรัพย์สินให้หน่วยงานของรัฐ ที่เจ้าหน้าที่ของรัฐผู้นั้นสังกัด โดยทันที ข้อ ๗ การรับทรัพย์สินหรือประโยชน์อื่นใดที่ไม่เป็นไปตามหลักเกณฑ์ หรือมีราคาหรือมูลค่ามากกว่า ที่กำหนดไว้ในข้อ ๕ - เจ้าหน้าที่ของรัฐได้รับมาแล้วโดยมีความจำเป็นอย่างยิ่งที่ต้องรับไว้เพื่อรักษาไมตรี มิตรภาพ หรือความสัมพันธ์อันดี ระหว่างบุคคล เจ้าหน้าที่ของรัฐผู้นั้น ต้องแจ้งข้อเท็จจริงเกี่ยวกับการรับทรัพย์สินหรือ ประโยชน์นั้นต่อผู้บังคับบัญชา ซึ่งเป็นหัวหน้าส่วนราชการ ผู้บริหารสูงสุดของรัฐวิสาหกิจ ฯลฯ ที่เจ้าหน้าที่ของรัฐผู้ นั้นสังกัด โดยทันทีที่สามารถกระทำได้ เพื่อให้วินิจฉัยว่ามีเหตุผล ความจำเป็น ความเหมาะสมและสมควรที่จะให้ เจ้าหน้าที่ของรัฐผู้นั้นรับทรัพย์สินหรือประโยชน์นั้นไว้เป็นสิทธิของตนหรือไม่ ในกรณีที่ผู้บังคับบัญชา ฯลฯ มีคำสั่งว่าไม่สมควรรับทรัพย์สินหรือประโยชน์ดังกล่าวก็ให้คืนทรัพย์สิน หรือประโยชน์นั้นแก่ผู้ให้โดยทันทีกรณีที่ไม่สามารถคืนให้ได้ต้องส่งมอบทรัพย์สินหรือประโยชน์ดังกล่าวให้เป็น สิทธิของหน่วยงานที่เจ้าหน้าที่ของรัฐผู้นั้นสังกัดโดยเร็ว เมื่อได้ดำเนินการตามความในวรรค ๒ แล้ว ให้ถือว่าเจ้าหน้าที่ของรัฐผู้นั้นไม่เคยได้รับทรัพย์สินหรือ ประโยชน์ดังกล่าวเลย
จึงประกาศมาเพื่อให้ทราบโดยทั่วกัน

  	ประกาศ  ณ  วันที่  ๒  มกราคม  พ.ศ. 2564

การเสริมสร้างวัฒนธรรมองค์กร
ในการปฏิบัติงานอย่างซื่อสัตย์สุจริต

สำนักงานปลัด อบต.
องค์การบริหารส่วนตำบลห้วยปริก
อำเภอฉวาง   จังหวัดนครศรีธรรมราช

 

   การเสริมสร้างวัฒนธรรมองค์กรในการปฏิบัติงานอย่างซื่อสัตย์สุจริต	
องค์การบริหารส่วนตำบลห้วยปริก อำเภอฉวาง จังหวัดนครศรีธรรมราช
*****************************

	ด้วยปัจจุบันรัฐบาลได้มีมาตรการเน้นหนักเกี่ยวกับการป้องกันการทุจริตและประพฤติมิชอบในภาคราชการและเสริมสร้างประสิทธิภาพในการปฏิบัติหน้าที่  รวมทั้งปฏิรูประบบบริหารราชการโดยการปรับปรุงคุณภาพข้าราชการในการทำงานโดยเน้นผลงาน  การมีคุณภาพ  ความซื่อสัตย์สุจริต  การมีจิตสำนึกในการให้บริการประชาชน  สำหรับหน่วยงานที่มีหน้าที่หลักในการตรวจสอบการทุจริต  เช่น  สำนักงานคณะกรรมการป้องกันและปราบปรามการทุจริตแห่งชาติ  สำนักงานการตรวจเงินแผ่นดิน  เป็นต้น
	สำหรับคำว่า "ทุจริต" มีกฎหมายหลายฉบับที่กำหนดนิยามความหมายไว้  เช่น  ประมวล  กฎหมายอาญา  มาตรา 1(1) "โดยทุจริต" หมายความว่าเพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น
	พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 (แก้ไขเพิ่มเติม พ.ศ.2550 และ ฉบับที่ 2 พ.ศ. 2554) "ทุจริตต่อหน้าที่" หมายความว่า ปฏิบัติหรือละเว้นการปฏิบัติอย่างใดในตำแหน่งหรือหน้าที่  หรือปฏิบัติหรือละเว้นการปฏิบัติอย่างใดในพฤติการณ์ที่อาจทำให้ผู้อื่นเชื่อว่ามีตำแหน่งหรือหน้าที่ทั้งที่ตนมิได้มีตำแหน่งหรือหน้าที่นั้น  หรือใช้อำนาจในตำแหน่งหรือหน้าที่  ทั้งนี้  เพื่อแสวงหาประโยชน์ที่มิควรได้โดยชอบสำหรับตนเองหรือผู้อื่น
	ในส่วนของการปฏิบัติหน้าที่ราชการโดยทุจริต  กำหนดไว้ในพระราชบัญญัติระเบียบข้าราชการพลเรือน  พ.ศ. 2551  มาตรา  85 (2) บัญญัติว่า  การปฏิบัติหรือละเว้นการปฏิบัติหน้าที่ราชการโดยทุจริต เป็นการกระทำผิดวินัยอย่างร้ายแรง  มีโทษปลดออกหรือไล่ออก  การทุจริตตามพระราชบัญญัติข้าราชการพลเรือนนั้น  มีหลักหรือองค์ประกอบที่พึงพิจารณา 4 ประการ  คือ
	1.  มีหน้าที่ราชการที่ต้องปฏิบัติราชการ  ผู้มีหน้าที่จะปฏิบัติหน้าที่อยู่ในสถานที่ราชการหรือนอกสถานที่ราชการก็ได้  ในกรณีที่ไม่มีกฎหมายบังคับไว้โดยเฉพาะว่าต้องปฏิบัติในสถานที่ราชการและการปฏิบัติหน้าที่ราชการนั้นไม่จำเป็นจะต้องปฏิบัติในวันและเวลาทำงานตามปกติ อาจปฏิบัติในวันหยุดราชการหรือนอกเวลาราชการก็ได้  การพิจารณาว่ามีหน้าที่ราชการหรือไม่  มีแนวพิจารณาดังนี้
	1.1  พิจารณาจากกฎหมายหรือระเบียบที่กำหนดหน้าที่ไว้เป็นลายลักษณ์อักษรโดยระบุว่าผู้ดำรงตำแหน่งใดเป็นพนักงานเจ้าหน้าที่ในเรื่องใด
	1.2  พิจารณาจากมาตรฐานกำหนดตำแหน่ง  ที่  ก.พ.จัดทำ
	1.3  พิจารณาจากคำสั่งหรือการมอบหมายของผู้บังคับบัญชา
	1.4  พิจารณาจากพฤตินัย  ที่สมัครใจเข้าผูกพันตนเอง ยอมรับเป็นหน้าที่ราชการที่ตนต้องรับผิดชอบ เช่น ก.พ. ได้พิจารณาเรื่องประจำแผนกธุรการของโรงพยาบาลซึ่งไม่มีหน้าที่รับส่งเงินแต่ได้รับฝากเงินจากพยาบาลอนามัยผู้มีหน้าที่รับส่งเงิน  และการรับฝากเงินนั้นมิใช่รับฝากเงินฐานะส่วนตัว  แต่มีลักษณะเป็นการรับฝากเป็นทางราชการเพื่อนำไปส่งลงบัญชีโดยได้เซ็นรับหลังใบเสร็จรับเงินว่า  "ได้รับเงินไปแล้ว"  เช่นนี้  ก.พ.วินิจฉัยว่าประจำแผนกผู้นั้นมีหน้าที่ราชการที่ต้องนำเงินส่งลงบัญชี  เมื่อไม่นำเงินส่งลงบัญชีและนำเงินไปใช้ส่วนตัวถือเป็นการทุจริตต่อหน้าที่ราชการ
	2.ได้ปฏิบัติหน้าที่ราชการโดยมิชอบหรือละเว้นการปฏิบัติหน้าที่ราชการโดยมิชอบ
	"ปฏิบัติหน้าที่ราชการ" หมายความว่า  ได้มีการกระทำลงไปแล้ว

	"ละเว้นการปฏิบัติหน้าที่ราชการ" หมายความว่า  มีหน้าที่ราชการที่ต้องปฏิบัติแต่ผู้นั้นไม่ปฏิบัติหรืองดเว้นไม่กระทำการตามหน้าที่  การที่ไม่ปฏิบัติหรืองดเว้นไม่กระทำการตามหน้าที่นั้นจะเป็นความผิดฐานทุจริตต่อหน้าที่ราชการก็ต่อเมื่อได้กระทำโดยเป็นการจงใจที่จะไม่ปฏิบัติการตามหน้าที่  โดยปราศจากอำนาจหน้าที่จะอ้างได้ตามกฎหมาย กฎ  ระเบียบหรือข้อบังคับ  แต่ถ้าเป็นเรื่องปล่อยปละ  ละเว้นก็ยังถือไม่ได้ว่าเป็นการละเว้นการปฏิบัติหน้าที่ราชการที่จะเป็นความผิดฐานทุจริตต่อหน้าที่ราชการส่วนจะเป็นความผิดฐานใดต้องพิจารณาข้อเท็จจริงเป็นเรื่อง ๆ ไป
	"มิชอบ"  หมายความว่า  ไม่เป็นไปตามกฎหมาย  ระเบียบของทางราชการ  คำสั่งของผู้บังคับบัญชา  มติของคณะรัฐมนตรีแบบธรรมเนียมของราชการหรือทำนองคลองธรรม
	3.  เพื่อให้ตนเองหรือผู้อื่นได้ประโยชน์ที่มิควรได้
	"ผู้อื่น"  หมายถึงใครก็ได้ที่จะได้รับประโยชน์จากการที่ราชการผู้นั้นปฏิบัติ  หรือไม่ปฏิบัติหน้าที่โดยมิชอบ
	"ประโยชน์" หมายถึง  สิ่งที่ได้รับอันเป็นคุณแก่ผู้ได้รับ  ซึ่งอาจเป็นทรัพย์สินหรือประโยชน์อย่างอื่นที่มิใช่ทรัพย์สิน  เช่น  การได้รับบริการ  เป็นต้น
	"มิควรได้"  หมายถึง  ไม่มีสิทธ์โดยชอบธรรมที่จะได้รับประโยชน์ใด ๆ ตอบแทนจากการปฏิบัติหน้าที่นั้น
	4.  โดยมีเจตนาทุจริต  การพิจารณาว่าการกระทำใดเป็นการทุจริตต่อหน้าที่ราชการหรือไม่นั้นจะต้องพิจารณาลงไปถึงเจตนาของผู้กระทำด้วยว่ามีเจตนาทุจริตหรือมีจิตอันชั่วร้ายคิดเป็นโจร  ในการปฏิบัติหน้าที่ราชการหรือละเว้นการปฏิบัติหน้าที่ราชการโดยมุ่งที่จะให้ตนเองหรือผู้อื่นได้รับประโยชน์ที่มิควรได้ซึ่งหากการสอบสวนพิจารณาได้ว่า  ข้าราชการผู้อื่นใดกระทำผิดวินัยฐานทุจริตต่อหน้าที่ราชการ  คณะรัฐมนตรีได้มีมติเมื่อวันที่  21  ธันวาคม  2536  ว่าการลงโทษผู้กระทำผิดวินัยฐานทุจริตต่อหน้าที่ราชการ  ซึ่งควรลงโทษเป็น  ไล่ออกจากราชการ  การนำเงินที่ทุจริตไปแล้วมาคืนหรือมีเหตุอันควรปราณีอื่นใดไม่เป็นเหตุลดหย่อนโทษ  ตามนัยหนังสือสำนักเลขาธิการคณะรัฐมนตรี  ที่ นร.0205/ว.234 ลงวันที่ 24 ธันวาคม 2536  รวมทั้งอาจจะถูกยึดทรัพย์และดำเนินคดีอาญา  เนื่องจากเป็นความผิดมูลฐาน  ตามมาตรา 3(5) แห่งพระราชบัญญัติป้องกันและปราบปรามการฟอกเงิน พ.ศ. 2542 และความผิดอาญาฐานเป็นเจ้าพนักงานปฏิบัติหรือปฏิบัติหน้าที่ราชการโดยมิชอบ  เพื่อให้เกิดความเสียหายแก่ผู้หนึ่งผู้ใดหรือปฏิบัติละเว้นการปฏิบัติหน้าที่โดยทุจริต  ตามมาตรา  157  แห่งประมวลกฎหมายอาญา ซึ่งต้องระวางโทษจำคุกตั้งแต่หนึ่งปีถึงสิบปี หรือปรับตั้งแต่สองพันถึงสองหมื่นบาทหรือทั้งจำทั้งปรับ
	หากข้าราชการผู้ใดกระทำผิดวินัยฐานทุจริตก็จะต้องถูกลงโทษไล่ออกสถานเดียว  รวมทั้งอาจจำคุกและยึดทรัพย์  ดังนั้น  ข้าราชการทุกคนควรพึงละเว้นการทุจริตต่อหน้าที่ราชการโดยเห็นแก่ประโยชน์ของประเทศชาติเป็นสำคัญ  ให้สมกับการเป็นข้าราชการในพระบาทสมเด็จพระเจ้าอยู่หัว
	องค์การบริหารส่วนตำบลห้วยปริก  ได้เล็งเห็นความสำคัญของปัญหาการละเว้นการปฏิบัติงานซึ่งเป็นปัญหาที่ทำให้เกิดผลกระทบและความเสียหายต่อพี่น้องประชาชนทั้งทางอ้อมและทางตรง  ทำให้ผลประโยชน์ไม่ตกถึงมือประชาชนอย่างแท้จริง  องค์การบริหารส่วนตำบลห้วยปริกมีเจตนารมณ์ร่วมกันในการดำเนินงานให้เกิดความโปร่งใส  เป็นธรรม  และสามารถตรวจสอบได้เพื่อให้องค์กรเป็นหน่วยงานในการปฏิบัติงานตามภารกิจให้เกิดผลตามเป้าประสงค์เพื่อประโยชน์ต่อประชาชนในพื้นที่อย่างแท้จริง

	ความสำเร็จหรือล้มเหลวของปฏิบัติงานตามภารกิจใด ๆ ก็ตาม ขึ้นอยู่กับการบริหารงาน  กล่าวคือการบริหารงานที่ดีจะช่วยให้การดำเนินงานตามโครงการมีประสิทธิภาพ  สามารถบรรลุตามวัตถุประสงค์ในแต่ละขั้นตอนของการดำเนินงาน  และในทางตรงข้ามแม้ว่าการปฏิบัติงานตามภารกิจนั้น  ๆ จะออกแบบไว้ดี  มีความเป็นไปได้ทางเทคนิค  งบประมาณ  และเงื่อนไขอื่นใดในระดับสูงก็ตามแต่ถ้าการบริหารจัดการไม่ดี  การปฏิบัติงานตามภารกิจนั้นก็ไม่สามารถบรรลุตามวัตถุประสงค์ได้
 (
ระเบียบ/ข้อบังคับ  ที่บังคับใช้ต่อผู้ที่ละเว้นการปฏิบัติหน้าที่
)

	องค์การบริหารส่วนตำบลห้วยปริก ได้กำหนดมาตรฐานจริยธรรมอันเป็นค่านิยมหลัก  ดังนี้
              พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
	-  หมวด  5  การลดขั้นตอนการปฏิบัติงาน  มาตรา 29  ในการปฏิบัติงานที่เกี่ยวข้องกับการบริการประชาชนหรือการติดต่อประสานงานระหว่างส่วนราชการด้วยกัน  ให้ส่วนราชการแต่ละแห่งจัดทำแผนภูมิขั้นตอนและระยะเวลาการดำเนินการรวมทั้งรายละเอียดอื่นๆ ที่เกี่ยวข้องในแต่ละขั้นตอนเปิดเผยไว้  ณ  ที่ทำการของส่วนราชการและในระบบเครือข่ายสารสนเทศของส่วนราชการ  เพื่อให้ประชาชนหรือผู้ที่เกี่ยวข้องเข้าตรวจดูได้
	-  หมวด  6  การปรับปรุงภารกิจของส่วนราชการ มาตรา 33 ให้ส่วนราชการจัดให้มีการทบทวนภารกิจของตนว่าภารกิจใดมีความจำเป็นหรือสมควรที่จะได้ดำเนินการต่อไปหรือไม่  โดยคำนึงถึงแผนการบริหารราชการแผ่นดิน  นโยบายของคณะรัฐมนตรี  กำลังเงินงบประมาณของประเทศ  ความคุ้มค่าของภารกิจและสถานการณ์อื่นประกอบกัน
	-  หมวด  7  การอำนวยความสะดวกและการตอบสนองความต้องการของประชาขนมาตรา 37  ในการปฏิบัติราชการที่เกี่ยวข้องกับการบริการประชาชนหรือติดต่อประสานงานในระหว่างส่วนราชการด้วยกัน  ให้ส่วนราชการกำหนดระยะเวลาแล้วเสร็จของงานแต่ละงานและประกาศให้ประชาชนและข้าราชการทราบเป็นการทั่วไป  ส่วนราชการใดมิได้กำหนดระยะเวลาแล้วเสร็จของงานใดและ ก.พ.ร. พิจารณาเห็นว่างานนั้น  มีลักษณะที่สามารถกำหนดระยะเวลาแล้วเสร็จได้  หรือส่วนราชการได้กำหนดระยะเวลาแล้วเสร็จไว้  แต่ ก.พ.ร. เห็นว่าเป็นระยะเวลาที่ล่าช้าเกินสมควร  ก.พ.ร. จะกำหนดเวลาแล้วเสร็จให้ส่วนราชการนั้นต้องปฏิบัติก็ได้  มาตรา 42  เพื่อให้การปฏิบัติราชการเป็นไปอย่างมีประสิทธิภาพและเกิดความสะดวกรวดเร็ว  ให้ส่วนราชการที่มีอำนาจออกกฎระเบียบ  ข้อบังคับหรือประกาศ  เพื่อใช้บังคับกับส่วนราชการอื่น  มีหน้าที่ตรวจสอบว่ากฎ  ระเบียบ  ข้อบังคับ  หรือประกาศนั้น  เป็นอุปสรรคหรือก่อให้เกิดความยุ่งยาก  ซ้ำซ้อน  หรือความล่าช้า  ต่อการปฏิบัติหน้าที่ของส่วนราชการอื่นหรือไม่  เพื่อดำเนินการปรับปรุงแก้ไขให้เหมาะสมโดยเร็วต่อไป  มาตรา 43  การปฏิบัติราชการในเรื่องใด ๆ โดยปกติให้ถือว่าเป็นเรื่องเปิดเผย  เว้นแต่กรณีมีความจำเป็นอย่างยิ่งเพื่อประโยชน์ในการรักษาความมั่นคงของประเทศ  ความมั่นคงทางเศรษฐกิจ  การรักษาความสงบเรียบร้อยของประชาชน  หรือการคุ้มครองสิทธิส่วนบุคคล  จึงให้กำหนดเป็นความลับได้เท่าที่จำเป็น

	-  หมวด  8  การประเมินผลการปฏิบัติราชการ  มาตรา 45 นอกจากการจัดให้มีการประเมินผลตาม  มาตร 9 (3) แล้ว  ให้ส่วนราชการจัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ  คุณภาพการให้บริการ  ความพึงพอใจของประชาชนผู้รับบริการ  ความคุ้มค่าในภารกิจ  ทั้งนี้  ตามหลักเกณฑ์  วิธีการ  และระยะเวลาที่  ก.พ.ร. กำหนด  มาตรา 47  ในการประเมินผลการปฏิบัติงานของข้าราชการเพื่อประโยชน์ในการบริหารงานบุคคล  ให้ส่วนราชการประเมินโดยคำนึงถึงผลการปฏิบัติงานเฉพาะตัวของข้าราชการผู้นั้นในตำแหน่งที่ปฏิบัติ  ประโยชน์และผลสัมฤทธิ์ที่หน่วยงานที่ข้าราชการผู้นั้นสังกัดได้รับจากการปฏิบัติงานของข้าราชการผู้นั้น
             ประมวลจริยธรรมของข้าราชการการเมืองท้องถิ่นฝ่ายบริหารองค์การบริหารส่วนตำบล     ห้วยปริก พ.ศ. 2558
	 ข้อ  5  ข้าราชการการเมืองท้องถิ่น  มีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริหารประชาชนตามหลักธรรมมาภิบาลโดยจะต้องยึดมั่นในมาตรฐานทางจริยธรรมอันเป็นค่านิยมหลัก  9  ประการ  ดังนี้
		1)  ยึดมั่นในคุณธรรมและจริยธรรม
		2)  การมีจิตสำนึกที่ดี  ซื่อสัตย์  และรับผิดชอบ
		3)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์ทับซ้อน
		4)  การยืนหยัดทำในสิ่งที่ถูกต้อง  เป็นธรรม  และถูกกฎหมาย
		5)  การให้บริการแก่ประชาชนด้วยความรวดเร็ว  มีอัธยาศัย และไม่เลือกปฏิบัติ
		6)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง
		7)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้
		8)  การยึดมั่นในระบอบประชาธิปไตยอันมีพระมาหากษัตริย์ทรงเป็นประมุข
		9)  การยึดมั่นในหลักจรรยาวิชาชีพขององค์การ

       ประมวลจริยธรรมของข้าราชการการเมืองท้องถิ่นฝ่ายสภาท้องถิ่นองค์การบริหารส่วนตำบล     ห้วยปริก พ.ศ.2558
	ข้อ  5  ข้าราชการการเมืองท้องถิ่นมีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการแก่ประชาชนตาม   หลักธรรมาภิบาล  โดยจะต้องยึดมั่นในมาตรฐานทางจริยธรรมอันเป็นค่านิยมหลัก  9  ประการ  ดังนี้
		1)  ยึดมั่นในคุณธรรมและจริยธรรม
		2)  การมีจิตสำนึกที่ดี  ซื่อสัตย์  และรับผิดชอบ
		3)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์ทับซ้อน
		4)  การยืนหยัดทำในสิ่งที่ถูกต้อง  เป็นธรรม  และถูกกฎหมาย

		5)  การให้บริการแก่ประชาชนด้วยความรวดเร็ว  มีอัธยาศัย  และไม่เลือกปฏิบัติ
		6)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง
		7)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้
		8)  การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
		9)  การยึดมั่นในหลักจรรยาวิชาชีพขององค์กร
              ประมวลจริยธรรมของข้าราชการ  องค์การบริหารส่วนตำบลห้วยปริก  พ.ศ.2558
	ข้อ  3  ข้าราชการขององค์การบริหารส่วนตำบลห้วยปริกทุกคน  มีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการแก่ประชาชนตามหลักธรรมาภิบาล  โดยจะต้องยึดมั่นในค่านิยมหลัก  10  ประการดังนี้
		1)  การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
		2)  ยึดมั่นในคุณธรรมและจริยธรรม
		3)  การมีจิตสำนึกที่ดี  ซื่อสัตย์  และรับผิดชอบ
		4)  การยึดถือประโยชน์ของประเทศชาติเหนือกว่าประโยชน์ส่วนตน  และไม่มีผลประโยชน์ทับซ้อน
		5)  การยืนหยัดทำในสิ่งที่ถูกต้อง  เป็นธรรม  และถูกกฎหมาย
		6)  การให้บริการแก่ประชาชนด้วยความรวดเร็ว  มีอัธยาศัย  และไม่เลือกปฏิบัติ
		7)  การให้ข้อมูลข่าวสารแก่ประชาชนอย่างครบถ้วน  ถูกต้อง  และไม่บิดเบือนข้อเท็จจริง
		8)  การมุ่งผลสัมฤทธิ์ของงาน  รักษามาตรฐาน  มีคุณภาพ  โปร่งใส  และตรวจสอบได้
		9)  การยึดมั่นในหลักจรรยาวิชาชีพขององค์กร
		10) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี  ร่วมกัน  พัฒนาชุมชนให้น่าอยู่คู่คุณธรรมและดูแลสภาพแวดล้อมให้สอดคล้องรัฐธรรมนูญฉบับปัจจุบัน
	องค์การบริหารส่วนตำบลห้วยปริก  ในฐานะเป็นองค์กรที่ใกล้ชิดกับประชาชนมากที่สุด  โดยมีหน้าที่ในการจัดทำแผนพัฒนาท้องถิ่น  การดำเนินการด้านการเงิน  การคลัง  งบประมาณ  การพัสดุ  การจัดเก็บรายได้การพัฒนาระบบข้อมูลสารสนเทศเพื่อการบริหารงาน  พัฒนาโครงสร้างพื้นฐานของชุมชนวางมาตรฐานการดำเนินงาน  จัดการบริการสาธารณะ  การศึกษาของท้องถิ่น  การบริหารงานบุคคลและพัฒนาบุคลากร  รวมทั้งส่งเสริมให้ประชาชนได้มีส่วนร่วมในการบริหารงานและตรวจสอบการดำเนินงานขององค์กรปกครองส่วนท้องถิ่นฉะนั้น  เพื่อเป็นการสร้างจิตสำนึกของข้าราชการให้สามารถปฏิบัติหน้าที่อย่างมีประสิทธิภาพ  ประสิทธิผล  มีความโปร่งใส  และเป็นธรรม 
 
มาตรการควบคุมการปฏิบัติงาน
	การควบคุม  หมายถึง  กระบวนการที่กระทำให้มั่นใจว่าการปฏิบัติงานได้ดำเนินการไปตามแผนที่กำหนดไว้  หรือถ้าจะให้ความหมายที่ชี้ให้เห็นถึงบทบาทของผู้ควบคุมชัดเจนขึ้นก็หมายถึง  การบังคับให้กิจกรรมต่างๆ เป็นไปตามแผนที่กำหนดไว้  จากความหมายดังกล่าวจะเห็นได้ว่าเมื่อมีการศึกษาผลการปฏิบัติงานตามแผนปรากฏว่าไม่เป็นไปตามทิศทาง  กรอบ  หรือข้อกำหนดที่วางไว้  ผู้ควบคุมหรือผู้บริหารจะต้องดำเนินการอย่างหนึ่งจะแก้ไขปรับปรุงให้การปฏิบัติงานเป็นไปตามแผนดังกล่าว  มิฉะนั้นแล้วแผนก็จะไม่บรรลุวัตถุประสงค์ที่กำหนดไว้

การควบคุมอาจแบ่งตามลักษณะของสิ่งที่ถูกควบคุมออกเป็น  5  ประเภทด้วยกัน  คือ
	1.  การควบคุมผลการปฏิบัติงาน (Product Control)  เป็นการควบคุมผลผลิตของโครงการเพื่อจัดการให้โครงการผลิตได้ปริมาณตามที่กำหนดไว้ในแผน  เรียกว่า  การควบคุมปริมาณ (Quantity  Control) และควบคุมให้ผลผลิตที่ได้มีลักษณะและคุณสมบัติตามที่กำหนดไว้เรียกว่าการควบคุม  คุณภาพ (Quality Control)  การควบคุมในข้อนี้รวมถึงการควบคุมเวลาของโครงการด้วย  คือการควบคุมให้โครงการสามารถผลิตผลงานได้ปริมาณและคุณภาพตามช่วงเวลาที่กำหนดไว้
	2.  การควบคุมบุคลากร (Personal of Staff Control)  เป็นการควบคุมพฤติกรรมการปฏิบัติงานของเจ้าหน้าที่ที่ปฏิบัติงานโครงการ  โดยควบคุมให้ปฏิบัติงานตามวิธีที่กำหนดไว้และให้เป็นไปตามกำหนดการโครงการ  ควบคุมและบำรุงขวัญพนักงาน  ความประพฤติ  ความสำนึกในหน้าที่และความรับผิดชอบตลอดจนควบคุมด้านความปลอดภัยของพนักงานด้วย
	3.  การควบคุมด้านการเงิน (Financial Control) ได้แก่  การควบคุมการใช้จ่าย (Cost - Control) การควบคุมทางด้านงบประมาณ  (Budget Control) ตลอดจนการควบคุมทางด้านบัญชีต่างๆ ทั้งนี้เพื่อให้โครงการเสียค่าใช้จ่ายต่ำสุด  และมีเหตุผลเป็นไปด้วยความบริสุทธิ์ยุติธรรม
	4.  การควบคุมทรัพยากรทางกายภาพ  (Control of Physical Resources)  ได้แก่  การควบคุมการใช้จ่ายทรัพยากรประเภทวัสดุ  อุปกรณ์  เครื่องมือ  อาคารและที่ดินตลอดจนแรงงานในการเป็นปัจจัยนำเข้าของโครงการเพื่อให้เกิดการประหยัดในการใช้ทรัพยากรดังกล่าว
	5.  การควบคุมเทคนิควิธีการปฏิบัติงาน (Control of Techniques or Procedure)  ได้แก่  การควบคุมกำกับดูแลเทคนิคและวิธีการปฏิบัติงานให้ถูกต้องตามหลักวิชาที่กำหนดไว้  สำหรับการปฏิบัติงานประเภทนั้น ๆ  โดยจะต้องควบคุมทั้งเทคนิควิธีที่มองเห็นและเข้าใจง่าย  เช่น  โครงการพัฒนาสังคม  วัฒนธรรม  การส่งเสริมประชาธิปไตย  หรือโครงการพัฒนาชนบท  เป็นต้น
ความสำคัญของการติดตามและการควบคุม
	1.  เพื่อให้แผนบรรลุเป้าหมายและวัตถุประสงค์ที่ตั้งไว้  ประโยชน์ในข้อนี้นับว่าเป็นวัตถุประสงค์ที่สำคัญที่สุดของการติดตามและการควบคุมโครงการ  ทั้งนี้เพราะวัตถุประสงค์และเป้าหมายถือเป็นหัวใจสำคัญของโครงการ  หากไม่มีการยึดเป้าหมายและวัตถุประสงค์เป็นหลักแล้ว  เราก็ไม่ทราบว่าจะทำโครงการนี้ไปทำไม  เมื่อเป็นเช่นนี้  การติดตามและควบคุมการปฏิบัติงานต่าง ๆ ที่จะช่วยประคับประคองให้โครงการบรรลุสิ่งที่มุ่งหวังดังกล่าวจึงถือเป็นกิจกรรมที่สำคัญยิ่งของผู้บริหารโครงการ
	2.  ช่วยประหยัดเวลาและค่าใช้จ่าย  ผู้บริหารที่ดีจะต้องควบคุมเวลาและค่าใช่จ่ายของโครงการโดยการเสนอแนะเทคนิควิธีการปฏิบัติที่มีประสิทธิภาพให้ซึ่งจะสามารถลดเวลาและค่าใช้จ่ายของโครงการลงไปได้มาก  ทำให้สามารถนำทรัพยากรที่ลดลงไปใช้ประโยชน์กับโครงการอื่น  หรือเพื่อวัตถุประสงค์อื่น ๆ ได้
	3.  ช่วยกระตุ้น  จูงใจ  และสร้างขวัญกำลังใจให้ผู้ปฏิบัติงาน  การติดตามควบคุมนั้นไม่ใช่เป็นการจับผิดเพื่อลงโทษ  แต่เป็นการแนะนำช่วยเหลือโดยคำนึงถึงผลสำเร็จของโครงการเป็นสำคัญ  เพราะฉะนั้นผู้นิเทศงานและผู้ควบคุมงานที่ดีมักจะได้รับการต้อนรับจากผู้ปฏิบัติงาน  ทำให้ผู้ปฏิบัติงานรู้สึกกระตือรือร้น  เพราะมีพี่เลี้ยงมาช่วยแนะนำ  ช่วยเหลืออีกแรงหนึ่ง ขวัญกำลังใจที่จะปฏิบัติงานต่อสู้กับปัญหาอุปสรรคต่าง ๆ ก็จะมีมากขึ้น

	4.  ช่วยป้องกันและความเสียหายรุนแรงที่อาจจะเกิดขึ้นได้  โครงการบางโครงการถ้ามีการควบคุมไม่ดีพออาจเป็นสาเหตุให้เกิดความเสียหายใหญ่หลวงได้  และหากพบความเสียนั้นแต่ต้นลักษณะของเหตุการณ์ที่เรียกว่า "สายเกินแก้"  ก็จะไม่เกิดขึ้น
	5. ทำให้พบปัญหาที่อาจเกิดขึ้นเนื่องมาจากโครงการนั้น  ทั้งนี้ในขณะที่ทำการติดตามและควบคุมนั้น  ผู้บริหารจะมองเห็นปัญหาอันเป็นผลกระทบต่าง ๆ ของโครงการหลายประการ  จึงจะสามารถจัดหามาตรการในการป้องกันแก้ไขได้อย่างถูกต้อง  เช่น  โครงการสร้างถนนเข้าไปในถิ่นทุรกันดาร  อาจก่อให้เกิดปัญหาการลักลอบตัดไม้เถื่อนโดยใช้ถนนสายนั้นเป็นเส้นทางขนส่ง  เป็นต้น
	6.  ช่วยให้ผู้เกี่ยวข้องทุกฝ่ายได้เห็นเป้าหมายวัตถุประสงค์หรือมาตรฐานของงานได้ชัดเจนขึ้น  โดยปกติโครงการต่าง ๆ มักจะกำหนดวัตถุประสงค์หรือเป้าหมายไว้อย่างหลวม ๆ หรือใช้คำที่ค่อนข้างจะเป็นนามธรรมสูง  เช่น  คำว่าพัฒนา  ขยาย  ปรับปรุง  กระตุ้น  ยกระดับ  ฯลฯ  ซึ่งทำให้ผู้ปฏิบัติงาน  หรือแม้กระทั่งผู้บริหารมองไม่เห็นเป้าหมายได้ชัดเจน  ไม่อาจปฏิบัติงานให้บรรลุเป้าหมายที่ถูกต้องได้  เมื่อมีการติดตามและควบคุมโครงการจะต้องมีการทำให้วัตถุประสงค์และเป้าหมายรวมทั้งมาตรฐานต่าง ๆ ชัดเจนขึ้น  เพื่อจะได้สามารถเปรียบเทียบและทำการควบคุมได้
	กล่าวโดยสรุปได้ว่า  การติดตามและการควบคุมเป็นเครื่องมือสำคัญของกระบวนการบริหารและกระบวนการวางแผน  ทำให้การดำเนินการเป็นไปตามวัตถุประสงค์  นโยบายที่กำหนดไว้การติดตามและการควบคุมนั้นเป็นกิจกรรมที่เกี่ยวเนื่องกัน  มักจะใช้ควบคู่กันไม่ได้มีการแยกกันอย่างอิสระ  กล่าวคือเมื่อมีการติดตามดูผลการทำงานว่าเป็นอย่างไรแล้ว  ก็ต้องมีการควบคุมเพื่อปรับปรุงปฏิบัติงานดังกล่าวให้ไปสู่ทิศทางที่ต้องการ  และในทางกลับกันใครหรือหน่วยงานใดก็ตามที่จะทำหน้าที่ควบคุมก็ต้องมีการติดตามก่อนเสมอ  มิฉะนั้นก็ไม่สามารถควบคุมอะไรได้

                         (ลงชื่อ)    อิทธิศักดิ์  สิงหพันธ์       ผู้จัดทำ
                                  (นายอิทธิศักดิ์  สิงหพันธ์)
                            ตำแหน่ง  นิติกรชำนาญการ
	
1. เพื่อโปรดทราบ

           (ลงชื่อ)     อริศรา  ทวีทรัพย์
                     (นางอริศรา  ทวีทรัพย์)
ตำแหน่ง หัวหน้าสำนักงานปลัดองค์การบริหารส่วนตำบล

1. เพื่อโปรดทราบ
           (ลงชื่อ)     ชาตรี   ชูขันธ์
                      (นายชาตรี   ชูขันธ์)
      ตำแหน่ง ปลัดองค์การบริหารส่วนตำบล

1. ทราบ แจ้งให้พนักงานส่วนตำบล ลูกจ้างประจำ พนักงานจ้างถือเป็นแนวทางการในการปฏิบัติหน้าที่อย่างเคร่งครัดและประชาสัมพันธ์ให้ประชาชนทราบอย่างทั่วถึง

ประกาศองค์การบริหารส่วนตำบลห้วยปริก
เรื่อง  ประกาศใช้แผนปฏิบัติการป้องกันและปรามปรามการทุจริต 
ประจำปีงบประมาณ  พ.ศ. ๒๕๖4
---------------------
		       
	  ตามหนังสือของสำนักงานป้องกันและปราบปรามการทุจริตแห่งชาติ ที่ ปช ๐๐0๔/ว 0019  ลงวันที่ 20 มีนาคม ๒๕60 เรื่อง การจัดทำแผนปฏิบัติการป้องกันการทุจริตขององค์กรปกครองส่วนท้องถิ่น โดยให้จัดทำแผนปฏิบัติการป้องกันการทุจริต ระยะ 4 ปี (พ.ศ. 2560 – 2564)  ที่มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2561-2564) ตามมติคณะรัฐมนตรี เพื่อเพิ่มประสิทธิภาพในการป้องกันการทุจริตตลอดจนแสดงเจตจำนงทางการเมืองในการต่อต้านการทุจริตขององค์กรปกครองส่วนท้องถิ่นอย่างเป็นรูปธรรม นั้น

	บัดนี้ องค์การบริหารส่วนตำบลห้วยปริก ได้จัดทำแผนป้องกันการทุจริต ประจำปีงบประมาณ พ.ศ. ๒๕๖3 เสร็จเป็นที่เรียบร้อยแล้วเพื่อใช้เป็นแนวทางในการปฏิบัติราชการและเพื่อให้การจัดทำแผนปฏิบัติการป้องกันการทุจริตขององค์การบริหารส่วนตำบลห้วยปริกเป็นไปตามวัตถุประสงค์ จึงขอประกาศใช้แผนปฏิบัติการป้องกันการทุจริต ประจำปีงบประมาณ พ.ศ. ๒๕๖4  รายละเอียดตามแนบท้ายประกาศนี้
	จึงประกาศให้ทราบโดยทั่วกัน
	           ประกาศ   ณ   วันที่  23  เดือน กันยายน   พ.ศ. ๒๕๖3

แผนป้องกันและปราบปรามการทุจริต
ประจำปีงบประมาณ พ.ศ. 2564 

ของ

องค์การบริหารส่วนตำบลห้วยปริก
อำเภอฉวาง จังหวัดนครศรีธรรมราช




คำนำ

		การทุจริตเป็นปัญหาใหญ่ของสังคมไทยมาเป็นเวลานานและบั่นทอนความเจริญก้าวหน้าการพัฒนาศักยภาพและขีดความสามารถในการแข่งขันของประเทศ  ซึ่งในปัจจุบันได้ทวีความรุนแรงขึ้นอย่างต่อเนื่อง  ทำให้เกิดความเสียหายในวงกว้าง  โดยส่งผลกระทบต่อระบบเศรษฐกิจ ระบบสังคม ระบบการเมือง การปกครองและการบริหารราชการเป็นอย่างมาก  การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ  ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียม  และจะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบการบริหารจัดการและการพัฒนาคนควบคู่ไปพร้อม ๆ กัน โดยการปลูกฝังความซื่อสัตย์ รับผิดชอบ มีวินัย ตลอดจนค่านิยมอื่น ๆ ที่ถูกต้อง ประกอบกับคณะรักษาความสงบแห่งชาติ หรือ คสช. ได้มีคำสั่งที่ 69/2557  เรื่อง มาตรการป้องกันและแก้ไขปัญหาการทุจริตและประพฤติมิชอบ  โดยทุกส่วนราชการและหน่วยงานภาครัฐกำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริต
		ดังนั้น เพื่อให้การดำเนินการดังกล่าวบรรลุผลได้อย่างเป็นรูปธรรม  สำนักงานปลัดองค์การบริหารส่วนตำบล  องค์การบริหารส่วนตำบลห้วยปริก  จึงได้จัดทำแผนป้องกันการทุจริต ประจำปีงบประมาณ พ.ศ. 2563   เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ  และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลห้วยปริกให้บรรลุเป้าหมายและเกิดผลสัมฤทธิ์ตามวิสัยทัศน์ที่กำหนดไว้  


							สำนักงานปลัดองค์การบริหารส่วนตำบล
							  องค์การบริหารส่วนตำบลห้วยปริก

หลักการและเหตุผล
		องค์การบริหารส่วนตำบลห้วยปริกเป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ  เป็นหน่วยงานที่มีหน้าที่ในการให้บริการสาธารณะด้านต่าง ๆ  ซึ่งดำเนินการแก้ไขปัญหาต่าง ๆ ที่เกิดขึ้นให้แก่คนในท้องถิ่น  เป็นองค์กรที่มีความใกล้ชิดกับประชาชนและมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่น   ทั้งนี้การปฏิบัติงานและการดำเนินงานขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ  ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบ  หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย  รวมทั้งปัญหาการทุจริตอันเป็นปัญหาของสังคมไทยที่เกิดขึ้นมาเป็นเวลานานและนับวันยิ่งทวีความรุนแรงมากขึ้น  ซึ่งทางคณะรักษาความสงบแห่งชาติ หรือ คสช. ตามคำสั่งคณะรักษาความสงบแห่งชาติ ที่ 69/2557  เรื่องมาตรการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ กำหนดมาตรการหรือแนวทางการแก้ไขปัญหาการทุจริตประพฤติมิชอบ  โดยมุ่งเน้นการสร้างธรรมาภิบาลในการบริหารงาน และการส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตขึ้นได้  ประกอบนโยบายของ พลเอกประยุทธ์  จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ  เมื่อวันที่ 12 กันยายน 2557  ได้กำหนดให้มีการบริหารราชการแผ่นดินโดยหลักธรรมาภิบาลและการป้องกันปราบปรามการทุจริตและประพฤติมิชอบในภาครัฐ  เป็นนโยบายสำคัญของรัฐบาล
		กระทรวงมหาดไทย  ได้จัดทำบันทึกข้อตกลงความร่วมมือในการป้องกันปราบปรามการทุจริตกับสำนักงานคณะกรรมการการป้องกันและปราบปรามการทุจริตแห่งชาติ  เมื่อวันที่ 3 ธันวาคม 2557และมติคณะรัฐมนตรีให้หน่วยงานของรัฐแปลงยุทธศาสตร์ว่าด้วยการป้องกันและปราบปรามการทุจริต ระยะที่ 3  (พ.ศ. 2561-2564)  ไปสู่การปฏิบัติ   โดยกำหนดในแผนยุทธศาสตร์การพัฒนาและแผนพัฒนาสี่ปีและเป็นการสอดคล้องกับการกำหนดหี้การประเมินคุณธรรมและความโปร่งใสขององค์กรปกครองส่วนท้องถิ่น  Intergrity  and  Transparency  Assessment (ITA)  โดยทางสำนักงาน ป.ป.ช. เสนอการบูรณาการเครื่องมือการประเมินคุณธรรมการดำเนินงาน (Integrity  Assessment) และดัชนีวัดความโปร่งใสของหน่วยงานภาครัฐของสำนักงาน ป.ป.ช. เข้าด้วยกันแสะสร้างเครื่องมือประเมินที่ผนวกหลักการประเมินเชิงภาพลักษณ์ (Perceptipn  Base) และหลักฐานเชิงประจักษ์ (Evidence Base)  โดยมีเป้าหมาย คือ องค์กรปกครองส่วนท้องถิ่นเป้าหมายทั้ง 7,571 แห่ง โดยมุ่งหวังให้เกิดการบริหารงานที่โปร่งใสและเป็นธรรมในองค์กรปกครองส่วนท้องถิ่น  และนำผลที่ได้จากการประเมินเพื่อใช้ในการกำหนดนโยบายการส่งเสริมธรรมาภิบาลและป้องกันการทุจริต     พัฒนาคุณธรรมและความโปร่งใสขององค์กรปกครองส่วนท้องถิ่นให้มีภาพลักษณ์ที่ดีขึ้นในอนาคต และเป็นการปฏิบัติตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต  พ.ศ. 2542

-2-
		ดังนั้น  เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบล    ห้วยปริกจึงได้จัดแผนปฏิบัติการป้องกันปราบปรามการทุจริต  เพื่อเป็นมาตรการแนวทางการป้องกันและแก้ไขปัญหาการทุจริต ประจำปีงบประมาณ พ.ศ. 2563  ขององค์การบริหารส่วนตำบลห้วยปริก และเพื่อให้ทุกหน่วยงานในองค์การบริหารส่วนตำบลห้วยปริกใช้เป็นกรอบแนวทางในการดำเนินการป้องกันและปราบปรามการทุจริต ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลห้วยปริกเป็นไปอย่างต่อเนื่อง  สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่รัฐ  ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
		องค์การบริหารส่วนตำบลห้วยปริก ได้เล็งเห็นถึงความสำคัญและตระหนักถึงปัญหาการทุจริต ปัญหาผลประโยชน์ซับซ้อน และการพัฒนาคุณธรรมสร้างความโปร่งใสในการปฏิบัติราชการ  จึงได้จัดทำแผนปฏิบัติการด้านการป้องกันปราบปรามการทุจริต ประจำปีงบประมาณ พ.ศ. 2563  เพื่อเป็นแผนปฏิบัติการในการดำเนินการเรื่องความโปร่งใสในการดำเนินงานขององค์การบริหารส่วนตำบล  ห้วยปริก  อันจะเป็นการเพิ่มประสิทธิภาพในองค์กรให้สามารถทำงานด้วยความโปร่งใส ตามหลักนิติธรรม  หลักคุณธรรม  โดยประชาชนมีส่วนร่วมสามารถใช้ทรัพยากรอย่างคุ้มค่าและรับผิดชอบ  ตลอดจนสามารถตรวจสอบได้
วิสัยทัศน์การป้องกันปราบปรามการทุจริต
		“องค์การบริหารส่วนตำบลห้วยปริก  ยึดมั่นหลักธรรมาภิบาล  รวมพลังต้านการทุจริต”
วัตถุประสงค์การจัดทำแผน
		1. เสริมสร้างจิตสำนึกและค่านิยมในการปฏิบัติหน้าที่ให้กับบุคลากรขององค์การบริหารส่วนตำบลห้วยปริก
		2. บูรณาการทุกภาคส่วนเพื่อเสริมสร้างและพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลห้วยปริก
		3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต
		4. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลห้วยปริกให้มีความเข้มแข็งและมีประสิทธิภาพ
		5. ส่งเสริมสนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลห้วยปริกอย่างจริงจังและต่อเนื่อง



-3-
ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลห้วยปริก
ยุทธศาสตร์ที่  1  การสร้างสังคมที่ไม่ทนต่อการทุจริต

	    วัตถุประสงค์
		เพื่อส่งเสริม เสริมสร้าง จิตสำนึกและค่านิยมให้ทุกหน่วยงานขององค์การบริหารส่วนตำบลห้วยปริก บริหารงานตามหลักธรรมาภิบาล  โดยมีทัศนคติ วิสัยทัศน์ในการร่วมกันแก้ไขและรับผิดชอบต่อปัญหาการทุจริตและประพฤติมิชอบขององค์การบริหารส่วนตำบลห้วยปริก  สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือมีผลประโยชน์ทับซ้อนรวมทั้งการรณรงค์ เผยแพร่ ประชาสัมพันธ์ให้ทุกหน่วยงานมีวินัยเคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา  ตลอดจนเป็นการวางรากฐานในการป้องกันและปราบปรามการทุจริตขององค์การบริหารส่วนตำบลห้วยปริกได้อย่างมีประสิทธิภาพ

	มาตรการ/แนวทางดำเนินงาน 
1. เสริมสร้างความรู้ความเข้าใจแก่ผู้บริหาร ข้าราชการ พนักงานจ้างและประชาชนให้ปฏิบัติงานและดำเนินชีวิตตามหลักปรัชญาเศรษฐกิจพอเพียง
2. สร้างจิตสำนึกและความตระหนักในการประพฤติตามประมวลจริยธรรม
3.  สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือมีผลประโยชน์ทับซ้อน
              4.  ควบคุม กำกับ ดูแลการปฏิบัติงาน การประพฤติปฏิบัติตนของเจ้าหน้าที่ขององค์การบริหาร
ส่วนตำบลห้วยปริกให้เป็นไปตามหลักธรรมาภิบาลและมาตรฐานทางคุณธรรมและจริยธรรม
	     5. ส่งเสริม สร้างจิตสำนึกด้านคุณธรรมและจริยธรรมแก่เด็กและเยาวชนในตำบลห้วยปริก
ยุทธศาสตร์ที่ 2  การบริหารราชการเพื่อป้องกันการทุจริต

	วัตถุประสงค์
เพื่อเสริมสร้างให้การบริหารราชการให้มีความโปร่งใส โดยการประกาศเจตจำนงการบริหารงานด้วยความสุจริต มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ  ส่งเสริม เชิดชูหน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตของหน่วยงานและบุคคลเพื่อแก้ไขปัญหาการทุจริตให้เป็นระบบอย่างต่อเนื่อง 
มาตรการ/แนวทางดำเนินงาน 
1. การประกาศเจตจำนงขององค์การบริหารส่วนตำบลห้วยปริกในการบริหารราชการด้วยความซื่อสัตย์ สุจริต 
2. ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลห้วยปริกปฏิบัติหน้าที่
ราชการด้วยความซื่อสัตย์สุจริต เสียสละเพื่อประโยชน์ส่วนรวม

3. รณรงค์ เผยแพร่ ประชาสัมพันธ์ให้สังคมมีค่านิยม ยกย่อง เชิดชู และเห็นคุณค่าของการ
ประพฤติปฏิบัติตนตามหลักคุณธรรมและจริยธรรม
4. ส่งเสริม เชิดชูหน่วยงานหรือบุคคลที่มีผลงานดีเด่นด้านการป้องกันและปราบปรามการทุจริต
ของหน่วยงานและบุคคล
5. ประสานให้มีการจัดตั้ง “ศูนย์ข้อมูลการจัดชื้อ/จัดจ้างระดับอำเภอ” เพื่อดำเนินการจัดระบบการข่าวเก็บรวบรวมข้อมูลที่เกี่ยวกับการการจัดชื้อ/จัดจ้างขององค์การบริหารส่วนตำบลตลอดจนการเชื่อมโยง แลกเปลี่ยนข้อมูลข่าวสารด้านการทุจริตหรือประพฤติมิชอบในองค์การบริหารส่วนตำบลห้วยปริกจากทุกหน่วยงาน 
 
ยุทธศาสตร์ที่ ๓ การส่งเสริมบทบาทและการมีส่วนร่วมของภาคประชาชน	
	วัตถุประสงค์
	เพื่อส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลห้วยปริก มุ่งพัฒนาระบบและกลไกลในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ สร้างกลไกลความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต 
	มาตรการ/แนวทางดำเนินงาน
	๑. จัดตั้งศูนย์ข้อมูลข่าวสาร ส่งเสริม สนับสนุนให้มีระบบอินเตอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตและ และเผยแพร่ข้อมูลข่าวสารในด้านต่างๆ
	๒. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติ  มิชอบในองค์การบริหารส่วนตำบลห้วยปริก
	3. ส่งเสริมการมีส่วนร่วมของภาคประชาชาชนในการจัดทำแผนพัฒนา การจัดทำงบประมาณ และการจัดหาพัสดุ
	4. สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลายรวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

ยุทธศาสตร์ที่ 4. การเสริมสร้างและปรับปรุงกลไกในการตรวจสอบการปฏิบัติราชการ

	วัตถุประสงค์
	เพื่อพัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดจน และมีประสิทธิภาพ มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขปัญหาการทุจริตให้เป็นระบบอย่างต่อเนื่องสร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน
-5-
	มาตรการ/แนวทางดำเนินงาน
	๑. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดจน และมีประสิทธิภาพ
	2. ให้ทุกหน่วยงานในองค์การบริหารส่วนตำบลห้วยปริกที่มีพันธกิจด้านการป้องกันและปราบปรามการทุจริตมีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ
	๓. ส่งเสริมสมาชิกสภาท้องถิ่นให้มีบทบาทในการตรวจสอบของฝ่ายบริหารและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมายหรือระเบียบที่เกี่ยวข้อง
	๔. ให้หน่วยงานทุกหน่วยงาน ควบคุม กำกับ ติดตาม ประเมิน การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่องและเป็นธรรม
	5. กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตและหลักสูตรอื่นที่เกี่ยวข้อง เพื่อให้มีความเชี่ยวชาญเฉพาะด้านวิชาชีพ
	6. จัดทำระบบควบคุมภายในและรายงานการจัดทำระบบควบคุมภายในให้ผู้กำกับดูแลตรวจสอบ

*****************************************

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก

	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	1. การสร้างสังคมที่ไม่ทนต่อการทุจริต
	1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
	1.1.1 โครงการส่งเสริมธรรมาภิบาลและสร้างความโปร่งใสในองค์กร
1.1.2 การสร้างจิตสำนึกและความตระหนักในการประพฤติตามประมวลจริยธรรม
1.1.3 การสร้างจิตสำนึกที่จะไม่ทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

1.1.4 โครงการสร้างเสริมคุณธรรมและจริยธรรม

1.1.5 การประชุมให้ความรู้เรื่องการป้องกันผลประโยชน์ทับช้อนให้แก่เจ้าหน้าที่
	20,000


ไม่ใช้งบประมาณ

ไม่ใช้งบประมาณ

30,000


ไม่ใช้งบประมาณ


	
	1.2 การสร้างจิตสำนึกและความตระหนักแก่ประชาชนทุกภาคส่วนในสังคม
	1.2.1 การสร้างจิตสำนึกและความตระหนักในการต่อต้านการทุจริต
1.2.2 การสร้างจิตสำนึกและความตระหนักในการรักษาประโยชน์สาธารณะ

1.2.3 โครงการส่งเสริมประชาธิปไตยในชุมชน
	ไม่ใช้งบประมาณ

ไม่ใช้งบประมาณ

20,000

	
	1.3 การสร้างจิตสำนึกและความตระหนักแก่เด็กและเยาวชน
	1.3.1 การส่งเสริมคุณธรรมจริยธรรมให้เด็กปฐมวัย ศพด.อบต.ห้วยปริก
1.3.2 การสร้างจิตสำนึกและความตระหนักให้เด็กและเยาวชนมีจิตสาธารณะ
	ไม่ใช้งบประมาณ

ไม่ใช้งบประมาณ


	
	รวม
	จำนวน  3 โครงการ 7 กิจกรรม
	70,000

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก

	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	2. การบริหารราชการเพื่อป้องกันการทุจริต
	2.๑ การแสดงเจตจำนงร่วมกันของบุคลากรในสังกัดในการต่อต้านทุจริตของผู้บริหาร
	2.1.1 การประกาศเจตจำนงบริหารงานด้วยความสุจริตขององค์การบริหารส่วนตำบล  ห้วยปริก
	ไม่ใช้งบประมาณ

	
	2.2 การสร้างความโปร่งใสในการปฏิบัติราชการ






	2.2.1 การสร้างความโปร่งใสในการบริหารงานบุคคลให้เป็นไปตามหลักคุณธรรม
2.2.2 การเสริมสร้างวัฒนธรรมองค์กรเพื่อป้องกันการละเว้นการปฏิบัติหน้าที่ตามภารกิจหลัก
2.2.3 การจัดทำคู่มือสำหรับประชาชนตามพระราชบัญญัติการอำนวยความสะดวกในการพิจารณาอนุญาตของทางราชการ

	ไม่ใช้งบประมาณ

ไม่ใช้งบประมาณ

ไม่ใช้งบประมาณ


	
	2.3 การใช้ดุลยพินิจและการใช้อำนาจให้ไปตามหลักการบริหารกิจการบ้านเมืองที่ดี



	2.3.1 การจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชน
2.3.2 การกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนขององค์กรปกครองส่วนท้องถิ่น

	ไม่ใช้งบประมาณ


ไม่ใช้งบประมาณ


	
	2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นประจักษ์

	2.4.1 โครงการยกย่องเชิดชูเกียรติหน่วยงาน/บุคคลที่มีความความซื่อสัตย์ สุจริต มีคุณธรรม จริยธรรม
2.4.2 โครงการยกย่องเชิดชูเกียรติบุคคล    ที่ดำรงตนตามหลักเศรษฐกิจพอเพียง
	ไม่ใช้งบประมาณ


ไม่ใช้งบประมาณ

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก

	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	2. การบริหารราชการเพื่อป้องกันการทุจริต
	2.5 การจัดการในกรณีได้ทราบ หรือรับแจ้งหรือการตรวจสอบการทุจริต





	2.5.1 การดำเนินการให้มีข้อตกลงระหว่างบุคลากรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม
2.5.2 การให้ความร่วมมือกับส่วนราชการ จังหวัด อำเภอ เพื่อการตรวจสอบ ควบคุมและ ดูแลการปฏิบัติราชการ
2.5.3 การดำเนินการทางกฎหมาย ทางวินัยกับบุคลากรที่ปฏิบัติราชการโดยมิชอบ

2.5.4 มาตรการภายในเพื่อส่งเสริมความโปร่งใสและป้องกันการทุจริต

2.5.5 การรวมกลุ่มของพนักงานส่วนตำบลเพื่อการบริหารที่โปร่งใส

2.5.6 การประเมินความเสี่ยงการทุจริต และ มาตรการ/กิจกรรม/แนวทาง ในการป้องกันความเสี่ยง
2.5.7 การดำเนินการเพื่อจัดการความเสี่ยงในการทุจริต

2.5.8 การวิเคราะห์ความเสี่ยเกี่ยวกับการปฏิบัติงานที่อาจเกิดผลประโยชน์ทับซ้อน

	ไม่ใช้งบประมาณ


ไม่ใช้งบประมาณ


ไม่ใช้งบประมาณ

ไม่ใช้งบประมาณ

ไม่ใช้งบประมาณ

ไม่ใช้งบประมาณ




ไม่ใช้งบประมาณ


ไม่ใช้งบประมาณ


	
	รวม
	จำนวน 2  โครงการ 14 กิจกรรม
	-

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก
	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	3.การส่งเสริมบทบาทและการมีส่วนร่วมของภาคประชาชน
	3.1 การเผยแพร่ข้อมูลข่าวสารการอำนวยความสะดวกให้แก่ประชาชนได้ร่วมตรวจสอบการปฏิบัติราชการตามอำนาจหน้าที่



	3.1.1 การจัดตั้งและปรับปรุงศูนย์ข้อมูลข่าวสาร ของอบต.ห้วยปริก
3.1.2 การเผยแพร่ประกาศจัดซื้อ/จัดจ้าง การดำเนินงานผ่านทางศูนย์ข้อมูลข่าวสารและ www.huaiprik.go.th
3.1.3 การปิดประกาศและเผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน
	ไม่ใช้งบประมาณ

ไม่ใช้งบประมาณ


ไม่ใช้งบประมาณ


	
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

	3.2.1 การรับฟังความคิดเห็นของประชาชน/ผู้รับบริการ / ในการดำเนินการตามอำนาจหน้าที่ของ อปท.

3.2.2 การมีช่องทางให้ประชาชนสามารถร้องเรียนร้องทุกข์ได้โดยสะดวก
3.2.3 การรายงานให้ประชาชนผู้ร้องเรียน/ร้องทุกข์ได้ทราบถึงการรับเรื่องระยะเวลาและผลการดำเนินการเกี่ยวกับร้องเรียน/ร้องทุกข์
	ไม่ใช้
งบประมาณ


ไม่ใช้งบประมาณ

ไม่ใช้
งบประมาณ

	
	3.3. การส่งเสริมให้ประชาชนมีส่วนร่วมบริหารกิจการของ อปท.
	3.3.1 การให้ประชาชนมีส่วนร่วมในการจัดทำแผนพัฒนาท้องถิ่น 
3.3.2 การให้ประชาชนมีส่วนร่วมในการ จัดชื้อ/จัดจ้างและจัดหาพัสดุ
3.3.3 การให้ประชาชนมีส่วนร่วมตรวจสอบและประเมินผลการปฏิบัติงาน

	ไม่ใช้
งบประมาณ

ไม่ใช้
งบประมาณ

ไม่ใช้
งบประมาณ

	
	รวม
	จำนวน  9  กิจกรรม
	-

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก

	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.1 การจัดวางระบบและรายงานการควบคุมภายใน

	4.1.1 การจัดทำแผนและรายงานการจัดทำระบบควบคุมภายใน
4.1.2 การติดตามประเมินผลระบบควบคุมภายใน
	ไม่ใช้งบประมาณ

ไม่ใช้งบประมาณ


	
	4.2 การสนับสนุนให้ภาคประชาชนมีส่วนร่วมตรวจสอบการปฏิบัติราชการหรือการบริหารราชการ

	4.2.1 การส่งเสริมให้ประชาชนมีส่วนร่วมในการตรวจสอบ กำกับ ดูแลการบริหารบุคคล
4.2.2 การส่งเสริมให้ประชาชนมีส่วนร่วมในการตรวจสอบ ดูแลการบริหารงบประมาณ
4.2.3 การส่งเสริมให้ประชาชนมีส่วนร่วมในการตรวจสอบ กำกับดูแลการจัดหาพัสดุ
	ไม่ใช้งบประมาณ


ไม่ใช้งบประมาณ


ไม่ใช้งบประมาณ

	
	4.3 การส่งเสริมและพัฒนาศักยภาพบุคลากรท้องถิ่น

	4.3.1 การส่งผู้บริหาร สมาชิกสภา อบต. ข้าราชการและพนักงานจ้างเข้าร่วมการประชุม อบรม/สัมมานาที่เกี่ยวข้อง เช่น
-ด้านการป้องกันการทุจริต
-ด้านพัสดุ การจัดชื้อ/จัดจ้าง
-ด้านการตรวจสอบภายใน ฯลฯ
4.3.2 การส่งเสริมสมาชิกสภา อบต.ให้มีบทบาทในการตรวจสอบการปฏิบัติงานของฝ่ายบริหาร
	150,000








ไม่ใช้งบประมาณ

ตารางแผนปฏิบัติการป้องกันการทุจริต
     ประจำปีงบประมาณ พ.ศ. 2564
องค์การบริหารส่วนตำบลห้วยปริก

	มิติ
	ภารกิจตามมิติ
	โครงการ/กิจกรรม/มาตรการ
	งบประมาณ(บาท)

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.4 การเสริมพลังการมีส่วนร่วมของชุมชนและบูรณาการทุกภาคส่วนเพื่อต่อต้านการทุจริต
	4.4.1 การส่งเสริมให้มีการดำเนินการเฝ้าระวังการทุจริตการแจ้งเบาะแสการทุจริต การจัดการช่องทางร้องเรียน/แจ้งเบาะแส/ความคิดเห็น  เช่น
- ตู้รับข้อร้องเรียน
-จัดส่งข้อร้องเรียนทางไปรษณีย์
-เว็บไซต์ของ อบต. ฯลฯ
4.4.2 โครงการปรับปรุงศูนย์ดำรงธรรม และศูนย์ยุติธรรมชุมขน


4.4.3 การเสริมสร้างวัฒนธรรมองค์กร
เพื่อป้องกันการละเว้นการปฏิบัติหน้าที่  ตามภารกิจหลัก

4.4.4 มาตรการภายในเพื่อส่งเสริมความโปร่งใสและป้องกันการทุจริต

4..4..5  โครงการจัดเวทีประชาคมหมู่บ้าน/ตำบล
	ไม่ใช้งบประมาณ








ไม่ใช้งบประมาณ

ไม่ใช้งบประมาณ


ไม่ใช้งบประมาณ

20,000


	
	รวม
	จำนวน 2 โครงการ 9 กิจกรรม1 มาตรการ
	
170,000















ภาคผนวก

·      ประกาศองค์การบริหารส่วนตำบลห้วยปริก
		เรื่อง ประกาศใช้แผนปฏิบัติการป้องกันการทุจริต 
ประจำปีงบประมาณ  พ.ศ. ๒๕๖4

